Тест: «Қайси спорт тури сизга кўпроқ мос келади?» - Darakchi\nСПОРТ 24.05.2020, 19:06\nAгарда сиз спорт билан шуғулланишни истасангиз, лекин буни қилмаётган бўлсангиз, унда шунчаки темпераментингизга мос спорт турини топа олмагансиз.\nТестдан ўтинг ва сизга қайси спорт тури мос келишини билиб олинг!\n1. Ўзингиз ёқтирган мусиқани ёқдингиз. Бу…\nэски қадрдон рок\n2. Ҳамкасбингиз сизни янги фитнес-клубга чақирмоқда. Бунга муносабатингиз?\nТўртта девор орасида машқ бажариш – завқ бериши гумон!\nAгар машғулотлар қизғин бўлса, розиман!\nМен техно мусиқаси таъсирида жамоавий озишга қаршиман\nҚандай ажойиб фикр. Оралиқдаги бўш вақтда тетиклашиб оламан.\n3. Сизда биринчи учрашув. Ўз имиджингизни ўйлаб, қуйидагиларни танлайсиз:\nжинси ва кроссовка\nнозик дид билан минимал безак берилган, хушбичим либос\nБежирим матодан кийим\nМодага мос спортча look\n4. Ресторандаги мазали нарсага муносабатингиз қандайлигини кўрсатиш ва меню хилма-хилл бўлиши учун сиз қуйидагиларни буюрасиз:\nюмшоқ, яхши тайёрланган стейк\nвегетерианча гуручли таом\nҳеч қандай ресторан керакмас. Уйдаги камтарона кечки овқат – энг яхши вариант\n5. Меҳмонхонаингизнинг ички интерьерини янгилашга қарор қилдингиз. Сиз қандай рангларни танлайсиз?\nОқ фил суяги\nҚизил, тўқ сариқ\n6. Ишхонадаги учрашувда раҳбарингиз бебаҳо лойиҳангизни бекор қилади. Бунга муносабатингиз?\nСизда ҳеч қачон бундай бўлмайди. Ўзингиз раҳбарсиз\nҲечқиси йўқ. Бунинг учун захира режангиз бор.\nВазиятни ҳазил билан юмшатишга ҳаракат қиласиз\nНима қилиш керак. Сиз раҳбарият қарорига бўйсинасиз\n7. Оқшомги уйқуни қайси сифатлар яхши тасвирлайди?\nТикловчи: сиз бирданига ухлаб қоласиз\nКеч: сиз баъзан ярим тундан олдин ухлаб қоласиз\nХотиржам: сиз уйқуга қандай мослашишни биласиз ва тикланиш учун тунги вақтдан фойдаланасиз\nБезовта: сиз тез-тез ағнаб, ухлаб қоласиз\n8. Эрталаб уйғонгач, биринчи бўлиб …\nТўшакда 10-15 дақиқа ётасиз\nИжтимоий тармоқ тасмасини кўриш учун телефонингиз/iPadга мурожаат қиласиз\n9. Aгар ҳайвон бўлганингизда, сиз:\n10. Ўзингизни кўзгуда кўрганингизда, сиз …\nМенинг қадрдон танам, мен сени жуда яхши кўраман\nГўзаллик – бу ичингиздадир\nКутиб туринг, сизни қабул қиламан!\nОзроқ қуёш менга зарар қилмайди...\n«A» жавоби кўпроқ бўлса\nТашқи кўринишингизга кўп эътибор берасиз. Танангиз – асосий ташрифномангиздир. Сиз ўзгаришни ва завқланишни яхши кўрасиз. Ўзингиздаги афзалликлардан қандай фойдаланишни биласиз. Aммо, афсуски, улар бошқалар фикрига жуда боғлиқ.\nСизга мос спорт турлари: фитнес ва барча турдаги гуруҳ машғулотлари. Бу синхрон сузиш, маълум масофага марафон, шунингдек, от спорти ва велоспорт бўлиши мумкин.\nТанани аъло жисмоний шаклда сақлашда фитнес машғулотлари мушакларни кучайтиради ва оддий машқлар тез ва самарали натижа беради. Масалан, «Зумба» бутун танани ишлатади, натижада юрак ва қон томирлари мустаҳкамланади, мушаклар кучаяди ва тананинг умумий мослашувчанлиги ривожланади.\n«В» жавоби кўпроқ бўлса\nСиз ҳаётий ва улуғвор режаларга тўласиз. Шу боис, рақобатдан мутлақо қўрқмайсиз – аксинча, бошқаларнинг ютуқлари сизни илҳомлантиради. Сиз жуда ҳаяжонли, таъсирланувчисиз ва баъзида ўзингизни бошқара оласиз. Жамланган ҳиссиётларни хавфсиз муҳитга чиқариб ташлашга имкон берадиган спорт турларини танласангиз арзийди.\nAйнан: жанг санъатларининг барча турлари (айкидо, таэквондо, кикбоксинг), шунингдек, сквош ва теннис.\nЖанг санъати дарслари нафақат тажовузкорликни чиқариб ташлашга ёрдам беради, балки концентрацияни ҳам ўргатади. Улар куч, реакция тезлиги, ўзини тута билиш қобилиятини ривожлантиради. Шарқона жанговар ҳаракатлар билан белгиланадиган техникага алоҳида эътибор бериш ва ўзингизга юқори талабчанлик яхши таъсир қилиши мумкин. Соғлиқ учун фойда сифатида жанг санъати барча афзалликларни намойиш этади: асосий кардиоюклама, мушакларни стимуляция қилиш, эгилувчанлик ва эпчилликни машқ қилиш.\n«C» жавоблари кўпроқ бўлса\nAхир машғулот самарасини имкон қадар тезроқ кўришни хоҳлайсиз, шунинг учун кўплаб спорт турлари ҳафсалангизни пир қилади. Агар суякларингизни ҳимоя қилмоқчи ва оғриқни енгиллаштирмоқчи бўлсангиз, унда қувват машқлари айнан сизга керак. Улар скелетингизни мустаҳкамлашга ва остеопороздан ҳимоя қилишга ёрдам беради. Бундан ташқари, бу артрит эҳтимолини камайтиришни таъминлайди. Кучли машқлар сизни вазндан халос қилишга, кучайишга, суякларни мустаҳкамлашга, метаболизмни яхшилашга ва бошқа кўп нарсаларга ёрдам беради. Бу шунчаки ажойиб спорт!\nБилиб қўйиш муҳим! Машғулотни бошлашдан аввал шифокор билан маслаҳатлашинг. Дарҳол жуда оғир кўтарманг. Ўзингиз учун энг яхшисидан бошланг. Машғулотлар оралиғида камида бир кун дам олинг. Ҳафтада уч марта жисмоний машқлар қилинг ва танангиз жуда қисқа вақт ичида ажойиб натижа учун сизга раҳмат айтади!\n«D» жавоблар кўпроқ бўлса\nAэробика ёки рақс дарслари сизга мос келади!\n… чунки сиз мусиқа тинглашни яхши кўрасиз. Aгар терлашга тайёр бўлсангиз, мусиқани тингланг ва ритмик ҳаракатлар қилинг. Йўриқчи кўрсатмаларини диққат билан тинглаш шарт эмас. Aслида хореография дарсида вақт жуда тез ўтади. Вақт ўтиши билан сиз янада нафис ва пластик бўласиз. Сиз рақс майдончаси ёки латино рақслари устаси бўласиз. Бундан ташқари, машғулотлар машаққатли ишдан кейин кўнгилни кўтаришга ёрдам беради ва стрессни енгиллаштиради.


Сурхондарёда аёллар туғруқдан сўнг ерда ётгани акс этган видеоларга муносабат билдирилди - Халқ сўзи\n16:56 12 Апрель 2021 Жамият\nИжтимоий тармоқларда Сурхондарё вилояти Денов туманида туғруқ комплексида аёллар ва болалар ерда ётганлиги ҳақида видеолар тарқалди.\n«Замон» дастури ҳолатга ойдинлик киритиш мақсадида мутасаддилар билан боғланди.\nИзоҳланишича, туман тиббиёт бирлашмасининг туғруқ комплекси капитал таъмирлаш учун вақтинчалик ёпилган ва жой етишмаслиги оқибатида шу ҳолат келиб чиққан.\nҚайд этилишича, Денов тумани тиббиёт бирлашмаси туғруқ комплексининг туғруқ бўлимлари жами 60 ўринга мўлжалланган ва Денов туманида Сурхондарё 2-сон перинатал маркази бор, у қўшни туманлардаги 5та туманни: Саросиё, Олтинсой, Шўрчи, Узун ва Денов туманларининг чала, оғир касаллик билан келса ёки чақалоқлар муддатдан илгари туғилиши мумкин бўлган чақалоқларни барчаси туғруқхоналар қабул қилиниши керак.\n«Туман тиббиёт бирлашмасининг туғруқ комплекси 1 апрелдан, 19 апрелга қадар капитал таъмирлаш учун вақтинчалик ёпилганлик муносабати билан 2-сон перинатал маркази Денов туманида жойлашган бўлганлиги учун уларнинг беморларини ҳам вақтича ўзига олган. Лекин бизда ҳам туғруқ ўринлари 60та, бир кунда 30-40 тагача айрим кунларида 51 тагача туғруқ бўлмоқда. Туғруқ кўп бўлганлиги туфайли аёллар сиғмай қолишди. Ҳаттоки, туман тиббиёт бирлашмасидан 10та крават олиб келиб, захира жой ҳам қилдик, ўшанда ҳам етказа олмадик. Бир кунда туғруқ сони 51тага етгани учун ўша кунларда 2-3 соат туққан аёлларга жой муаммоси бўлиб қолган. У муаммо ўша куннинг ўзидаёқ бартараф қилиб, яна 16та захира жой тайёрлаб қўйилди. Муаммони ҳал қилганмиз ва бизда бошқа муаммо йўқ», дейди Сурхондарё 2-сон вилоят перинатал маркази директори Бахтиёр Дўстмуродов.


Тошкентда Ғалаба боғининг қурилиши давом этмоқда. Ўзбекистонлик жангчи-аскарлар яқинлари Шухрат музейига уларнинг суратларини олиб боришмоқда Ўзбекистон янгиликлари\nТошкентда Ғалаба боғининг қурилиши давом этмоқда. Ўзбекистонлик жангчи-аскарлар яқинлари Шухрат музейига уларнинг суратларини олиб боришмоқда\n9 December 2019, 12:35\nЎзбекистон, Тошкент – Batafsil.uz ЯА. 2020 йилда Тошкентнинг Олмазор туманида фашизм устидан қозонилган ғалабанинг 75-йиллигига бағишлаб мавзуий Ғалаба боғи очилади. Batafsil.uz мухбирининг хабар беришича, Ўзбекистонлик жангчи-аскарлар қариндошлари боғда барпо этилаётган Шухрат музейига уруш йиллари суратлари ва эсдалик буюмларни олиб боришмоқда.\nҚурилаётган боғ мажмуасида ўзбекистонликларнинг фашизм устидан қозонилган ғалабага қўшган улуши, фронтда ва фронт ортида қилган ишлари тўғрисида маълумот жойлаштирилади. “Ўзбекистон -24 “ телеканалининг эслатиб ўтишича, мазкур боғ Президент Шавкат Мирзиёев ташаббуси билан барпо этилмоқда.\nМажмуа генерал Собир Раҳимов ҳайкали ёнида ташкил этилмоқда. Кириш жойида ўрнатилган Ғалаба Аркасидан бошлаб ҳудуддаги барча безалишлар уруш йиллари ҳақида ҳикоя қилади. Хусусан, окоп ва блиндажлар, дала ошхонлари ташкил этилиб, уруш йиллари мусиқаси ва хабарлари янграб туради.\n“Ўзшаҳарсозликлити” бош архитектори Гулшоира Магаметованинг айтишича: “Боғга кирган киши бир вақтнинг ўзида ҳам ҳис-туйғу, ҳам ахборотга эга бўлиши лозим. Лойиҳада ушбу мақсадни мужассамлаштиришга ҳаракат қилдик” .\nИлгари ҳам бу ерда мавжуд бўлган ҳиёбон боғ мажмуасининг асосий композицион негизини ташкил этди. Унинг арофида уруш йилларида Ўзбекистонда нималар содир бўлганлигини баён этувчи тарихий китоблар жойлаштирилади. Шу билан бирга, мажмуадан “Уруш даҳшати зонаси”, “Фронт орти зонаси”, “Қайғу зонаси”, “Ғалаба учун миннатдорчилик зонаси” ўрин олади.\nБоғда ҳарбий техникани кўрсатиш майдончаси ва байрамларни ўтказиш амфитеатри ҳам қурилмоқда.\nБешта йирик бўлимлардан иборат бўлган Шухрат музейи боғнинг энг катта объектларидан бири бўлади. Ўзбекистон Миллий университети профессори, тарих фанлари доктори Замира Ишонходжаеванинг айтишича, музей ўзбекистонликларнинг фронтдаги иштироки, фронт ортидаги фаолияти ва эвакуация жараёни ҳақида маълумот беради.\nМузейни шакллантиришда катта миқдордаги архив ҳужжатларидан фойдаланилмоқда. Мақсад – фронтга кетган ҳар-бир ўзбекистонликни топишдан иборат.\n- Олти ярим миллион ўзбекистонликлардан бир ярим миллионидан ортиғи фронтга жўнатилган. Уч юздан ортиғи Қахрамон, юздан ортиғи Шухрат орденига сазовор бўлишган, - деб эслатмоқда Мудофаа вазирлиги маънавият ва маърифат маркази бошлиғи Шухрат Юсупов.\nУнинг айтишича, музей ташкил этилаётганини билиб, уруш қатнашчилари болалари ва неваралари Мудофаа вазирлигига мурожаат этишмоқда ва яқинлари билан боғлиқ сурат ҳамда буюмларини тақдим қилишмоқда.\nУрушда беш нафар ўғлини йўқотган Зулфия Зокирова ва унинг бева бўлиб қолган келинларига бағишлаб боғда “Матонат қасидаси” ҳайкали яратилади.\nБоғ муаллифларининг фикрича, янги мажмуа нафақат Тошкент аҳолиси, балки сайёҳларда ҳам катта қизиқиш уйғотади. Ёшларга уруш йилларини эслатиш баробарида тинчликни қадрлаш ҳамда Ғалабага катта ҳисса қўшган Она-Ватан билан фахрланиш туйғуси тарбияланади.


“Булбул сайраган боғда”\nМаълумки, Маданият вазирлиги ташаббуси билан ҳар йили 21-27 март кунлари “Театр томошалари ҳафталиги” ва унинг доирасида маданий-маърифий тадбирлар, жумладан, театр рассомлари кўргазмалари, театр либослари ва декорациялари намойишларини ташкил қилиш, томошабинлар ва ижодкорлар ўртасида мулоқот ўтказиш ҳамда шу кунлари томошалар бепул бўлиши йўлга қўйилди.\nШунга мувофиқ, вилоят қўғирчоқ театри жамоаси ҳам болажонлар баҳорги таътилни сермазмун ўтказиши учун сара спектаклларни намойиш этмоқда. “99 тилло танга”, “Соғлом танда соғ ақл”, “Зумрад ва Қиммат”, “Яхши фазилатинг – зебу зийнатинг”, “Булбул сайраган боғда”, “Дўстлик уйи”, “Тафаккур соҳиби – Заҳириддин Муҳаммад Бобур” каби саҳна асарлари ҳар куни икки сеансда ижро этилаётир.\nКуни кеча Қарши шаҳар маданият марказида драматург Эсонбой Ўриновнинг “Булбул сайраган боғда” номли асари ёш томошабинлар эътиборига ҳавола қилинди. Унда меҳнатсеварлик, табиатни ардоқлаш, эл-юрт ободлиги йўлида ёниб яшаш бахти жажжи қалб соҳибларининг маслаги эканлиги кўрсатилади. Бош қаҳрамон Баҳром боғ барпо қилмоқчи бўлади, аммо бу йўлда турли қаршиликларга учрайди. Баҳром саъй-ҳаракати билан ниятига етиши баробарида ўзига қаршилик қилганларнинг ҳам фикрини ижобий тарафга ўзгартиришга эришади.\nФарзандлар фикр-ўйларини гўзаллаштирмоқ, улар қалбига яхшилик уруғини қадамоқ каби эзгу мақсадлар кўзланган саҳна асарлари намойиши давом этмоқда.


Олий Мажлис Сенати Раиси Буюк Британиянинг инсон ҳуқуқлари бўйича Элчиси билан учрашди - xabar.uz\nОлий Мажлис Сенати Раиси Буюк Британиянинг...\n21.01.2021 23:00 0 1103\n2021 йил 21 январь куни Олий Мажлис Сенати Раиси Танзила Нарбаева Буюк Британиянинг инсон ҳуқуқлари бўйича Элчиси Рита Френч билан учрашди. Бу ҳақда Ўзбекистон Республикаси Олий Мажлиси Сенатининг Ахборот хизмати хабар берди.\nОнлайн учрашувда Буюк Британия ва Шимолий Ирландия Бирлашган Қироллигининг Ўзбекистон Республикасидаги Фавқулодда ва Мухтор Элчиси Тимоти Торлоу иштирок этди.\nТомонлар инсон ҳуқуқлари соҳасидаги қонунчиликни татбиқ этишдаги устуворликларни, икки давлат парламентлари ўртасидаги ҳамкорлик имкониятларини муҳокама қилди.\nТаъкидланганидек, мамлакатда инсон ҳуқуқларини ҳимоя қилиш, бу борада халқаро стандартларни миллий қонунчиликка иплементация қилиш масалалари билан боғлиқ қонунчилик ва ташкилий-ҳуқуқий асосларни мустаҳкамлаш, бунинг учун халқаро стандартларни миллий қонунчиликка имплементация қилиш ва тегишли халқаро мажбуриятларни бажариш, шунингдек, инсон ҳуқуқларини ҳимоя қилиш масалаларида халқаро ташкилотлар билан ҳамкорликни фаоллаштириш борасида тизимли ишлар олиб борилмоқда.\nЭлчи Р.Френч мазкур соҳада кўрилаётган чора-тадбирларга юқори баҳо бериб, Инсон ҳуқуқлари бўйича Ўзбекистон Республикасининг Миллий стратегияси қабул қилинганлигини қўллаб-қувватлади.\nШунингдек, коррупцияга қарши курашиш, гендер тенгликни таъминлаш, мажбурий меҳнат ва болалар меҳнатига барҳам бериш, қонунчиликни янгилаш бўйича ишлар ҳам ижобий баҳоланди.\nЎзбекистонни БМТнинг инсон ҳуқуқлари бўйича Кенгашига сайлангани билан қутлаб, Р.Френч Британия томони Инсон ҳуқуқлари бўйича Кенгашининг мақсад ва вазифаларини амалга оширишга кўмаклашишга тайёрлигини билдирди.\nР.Френч Ўзбекистоннинг мазкур йўналишда қисқа муддатда эришган ютуқлари юксак баҳога лойиқ эканлигини қайд этди. Гендер тенглик ва мажбурий меҳнатнинг олдини олиш каби соҳаларда эришилган натижалар бунга яққол мисол бўла олади. Шунингдек, сўз ва матбуот эркинлигини таъминлашдаги ютуқлар ҳам қайд этилди.\nМазкур соҳада олиб борилаётган ислоҳотлар ва кўрилаётган чора-тадбирлар жаҳон ҳамжамияти томонидан эътироф этилганини таъкидлаб, Буюк Британиянинг инсон ҳуқуқлари бўйича Элчиси Р. Френч Ўзбекистон келгусида бу борадаги ишларини давом эттириши ҳамда бошқа мамлакатларга ўрнак бўлиши, ўз тажрибаси билан ўртоқлашишига умид билдирди.\nТ.Торлоу Ўзбекистон парламенти билан инсон ҳуқуқлари ва гендер тенглик ҳамда хотин-қизлар ҳуқуқларини ҳимоя қилиш масалалари бўйича яқин ҳамкорликни таъкидлаб, Ўзбекистон Буюк Британиянинг Марказий Осиёдаги устувор шериги эканлигини қайд этди.\nТомонлар ўзаро фикр алмашдилар ва келгусида инсон ҳуқуқлари соҳасида ўзаро ҳамкорлик қилиш учун алоқаларни мустаҳкамлашга тайёр эканликларини билдирди.\nБуюк Британия инсон ҳуқуқлари\nХориж 22/06, 21:14\nБуюк Британия — фавқулодда ҳолатда!\nХориж 17/06, 15:42\nЖулиан Ассанж АҚШга экстрадиция қилинади(ми)!?\nХориж 12/06, 18:57\nЕлизавета II — мутлақ рекордга икки йилдан озроқ қолди\nХориж 07/06, 05:42\nПарламент Борис Жонсонни истеъфога чиқара олмади


Вазир ўринбосари: Мактабларда ўқишни ёзда давом эттириш режалаштирилмаган - Zamin.uz\n21:21 / 22.03.2020\nХалқ таълими вазири ўринбосари Дилшод Кенжаев мактабларда ўқишни ёзда давом эттириш кўзда тутилмагани, бу борада махсус ишчи гуруҳга таклиф берилиши ҳақида маълум қилди.\n«15 март куни бош вазир раислигида ўтказилган махсус комиссия қарори билан 16 мартдан бошлаб мактабгача таълим ташкилотлари, мактаб ва олий таълим муассасалари ўқувчилари учун таътил эълон қилинган. Таътил давомийлиги карантинга боғлиқ.\nМахсус комиссия топшириғига асосан, 26 март куни Мактабгача таълим вазирлиги, Халқ таълими вазирлиги, Олий ва ўрта таълим вазирлиги Соғлиқни сақлаш вазирлиги билан бирга эпедемиологик вазиятдан келиб чиққан ҳолда таътилни давом эттириш ёки эттирмаслик зарурияти юзасидан махсус ишчи гуруҳга таклиф киритади. Таътил вақтида белгиланган ўқув дастурлари телевизион дарслар орқали ўқувчиларга етказилади. Ҳозирча мактабларда ёзги таътил даврида ўқишни давом эттириш режалаштирилмаган», дейди Кенжаев.\nАОКА ҳузуридаги махсус штабда ўтказилган онлайн брифинг давомида вазир ўринбосари таътил берилган бўлсада ўқитувчилар карантин вақтида ҳам мактабларга чақирилаётгани, улар электрон журнал тўлдириш учун мактабларда мажбуран ушлаб ўтирилгани ҳақидаги эътирозларга ҳам жавоб берди.\n«Республикамиздаги барча педагоглар жорий йилнинг 18 мартидан бошлаб ҳақ тўланадиган меҳнат таътилига чиқарилди. Бу ҳақда вазирликнинг тегишли буйруғи ҳам қабул қилиниб, жойларга етказилди.\nШундай бўлса ҳам ҳудудларда таътил вақтида ўқитувчиларни турли тадбирларга жалб этилаётгани ёки ишга чақириб қандайдир ишларни бажариш мажбурланаётгани ҳақида хабарлар келмоқда. Вазирлик томонидан бундай ҳолатлар тезкор ўрганилиб, тегишли чоралар кўрилмоқда.\nБундан ташқари, таътил вақтида педагогларни ҳеч қандай ишларга жалб этмаслик тўғрисида вазирликнинг расмий ижтимоий тармоқлари, веб-сайти орқали мурожаат билан чиқилган. Саволда аниқ манзил, вилоят, туман, мактаб кўрсатилмаган экан. Агар бу ҳақда тўлиқ маълумот берилса, албатта бунга чора кўрилади.\nФурсатдан фойдаланиб, яна бир бор барча таълим муассасалари раҳбарлари, маҳаллий ҳокимликлардан ўқитувчиларни таътил вақтида ишга жалб этмасликка чақириб қоламиз», деди Дилшод Кенжаев.\nОлдинроқ Олий ва ўрта махсус таълим вазири ўринбосари Узоқбой Бегимқулов карантин сабаб ОТМларда ёзги таътил муддати қисқариши мумкинлигини айтганди. “Замин” янгиликларини “Twitter”да кузатиб боринг\n15-03-2020, 23:00, Жамият\n20-02-2020, 17:18, Жамият\n14-02-2020, 19:16, Жамият


Баҳрайн ўн йилда илк бор Дамашққа элчи жўнатяпти | Azon.uz - Ахборот-таҳлилий портал\n1042 21:05 31.12.2021\nБаҳрайн ҳукумати Воҳид Муборак Сайёрни мамлакатнинг Суриядаги фавқулодда ва мухтор элчиси этиб тайинлади, дея хабар бермоқда “Ал-Жазира”.\nСурияда уруш бошланган пайтда Баҳрайн Дамашқ билан алоқаларни узган эди. Айни пайт Манамада Сурия дипломатик миссиясини фаолиятини давом эттирмоқда.\nАраб давлатлари ичида Сурия билан алоқаларни биринчилардан бўлиб Бирлашган Араб Амирликлари тиклаган, 2018 йилнинг охирида Дамашқда элчихонасини очган эди. Ўтган ойда БАА ташқи ишлар вазири Дамашққа келиб, Сурия президенти Башар Асад билан учрашди.\nСурия армияси Россия ва Эроннинг ёрдамида муҳим ғалабаларни қўлга кирита бошлагач, Абу-Даби Дамашқ билан муносабатларни тиклашга киришган. Ваҳоланки, БАА ҳам Саудия Арабистони ва Қатар каби аввалига суриялик мухолифларни қўллаб-қувватлаган эди.\nЎтган йили Ўмон ҳам Сурияга элчи тайинлади.\nБаҳрайн Махсус элчи БАА\n769 11:25 28.03.2022\n544 14:48 15.02.2022\nИсроил ва Баҳрайн ҳарбий келишув имзолади\n600 11:01 04.02.2022\nБаҳрайнлик депутат Ҳиндистон мусулмонларига нисбатан зўравонликларни қоралади\n994 18:15 13.11.2021


«Ўзбекистон — бой маданият ва нодир санъатга эга мамлакат»\nЯхши куй ва дилбар қўшиқ, қайси тилда ижро этилмасин, барчани бирдек мафтун этади. Кўнгилларга ўзгача ҳузур бағишлаб, янгидан-янги орзулар, мақсадлар сари чорлайди.\nПойтахтимизда бўлиб ўтаётган “Competizione dell‘Opera” ёш опера ижрочиларининг XIV халқаро танловини кузатиб бораётган санъат мухлислари ҳам ана шундай ҳис-туйғуларни кечиришаётгани, шубҳасиз.\nДунёнинг турли қитъаларидан келган, бир неча кундан буён мумтоз опера асарларини итальян тилида ижро этиш бўйича ўзаро баҳслашаётган ёш истеъдод эгалари Вена (Австрия), Бонн (Германия), Пекин (Хитой), Сеул (Корея Республикаси), Буэнос-Айрес (Аргентина), Санкт-Петербург (Россия) ва бошқа шаҳарлар, шу жумладан, пойтахтимизда ўтказилган минтақавий саралаш босқичларида танлаб олинган иқтидор соҳибларидир. Шуни алоҳида айтиш жоизки, ёш опера ижрочиларининг ўн тўртинчи халқаро танлови кўплаб иқтидорли ёшларни кашф қилмоқда. Унинг ярим финал босқичида қатор давлатлар вакиллари, шу жумладан, юртимиз опера ижрочиларининг мазкур қадимий ва оммабоп санъат тури сир-синоати, айтилиш услубларини қай даражада ўзлаштириб олганликлари нуфузли ҳайъат аъзолари томонидан баҳолаб борилаяпти.\n— Танловда бор иқтидоримни намоён этишга ҳаракат қилаяпман, — деди Ўзбекистон давлат консерваторияси талабаси Абдулла Ширинов. — Ария куйлаш кишидан кучли овоз ва юксак маҳоратни талаб қилади. Устозларимдан ўрганганларим бунда қўл келаётир. Бугун “Риголетто” операсидан Герцог балладасини қийинчиликсиз ижро этганимнинг боиси ҳам шунда.\nАлбатта, республикамизда санъат ва маданиятни юксалтириш, ёш истеъдодларни излаб топиш ва ҳар жиҳатдан қўллаб-қувватлашга қаратилаётган беқиёс эътибор самараси мазкур халқаро танловнинг мамлакатимизда ўтказилаётганида ҳам ўз аксини топди.\nЗеро, юртимизда келажагимиз ворисларининг замон талаблари асосида пухта билим эгаллаши, қолаверса, мусиқа ва санъат илмини мукаммал ўзлаштириши учун яратиб берилаётган шарт-шароитлар алоҳида эътирофга молик. Бунинг натижасида йигит-қизларимиз жаҳон миқёсидаги қатор халқаро танловлар, ижодий учрашувларда муносиб иштирок этиб, юртимиз шон-шуҳратини дунёга танитмоқда. Бу эса заминимизда санъат ва маданият теран илдизларга эга экани, истиқлол йилларида ушбу соҳалар жадал ривожланиб бораётганидан далолат беради.\nШу боис пойтахтимизда қизғин ва кўтаринки руҳда ўтказилаётган “Competizione dell‘Opera” халқаро танлови чинакам маънода санъат байрамига айланди.\nСўз — халқаро танлов иштирокчиларига\nхалқаро танлов ҳайъати аъзоси, Лондондаги “Robert Gilder & Company” продюсерлик маркази директори, опера хонандаси (Буюк Британия):\n— Мамлакатингизда Президент Ислом Каримов томонидан қабул қилинган “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарор ҳақида гапириб беришди. Мазкур ҳужжат юртингиз ёшларининг замон талаблари даражасида билим олиши, истеъдодини юзага чиқаришида яна бир муҳим ҳуқуқий асос бўлиб хизмат қилаётган экан. Бунинг самараси “Competizione dell‘Opera” халқаро танловида ҳам яққол намоён бўлмоқда. Хусусан, ёш опера ижрочиларининг ўзига хос чиқишлари мени ҳаяжонга солди. Зеро, Ўзбекистон — бой маданият ва нодир санъатга эга мамлакат.\nХалқаро танлов туфайли халқингизнинг бой илмий, маданий мероси билан ҳам яқиндан танишиш имконига эга бўлдим. Жумладан, санъат тарихи ҳақидаги қизиқарли маълумотлар менда катта таассурот қолдирди. Зотан, бундай бебаҳо ўтмишга, кўп асрлик маданий дурдоналарга эга халқингиз чин маънода бахтли ва буюкдир.\n— Халқаро танлов менга олам-олам қувонч бағишлаяпти. Айниқса, ўзбек ёшларининг юксак даражадаги ижроларини кузатиб, юртингизда санъат нечоғли қадрланишига яна бир бор амин бўлдим. Улар таълим олаётган муассасалардаги замонавий шарт-шароитларни кўргач, “Бундай муваффақиятлар бежиз эмас экан” деган ўй ўтди хаёлимдан. Буларнинг барчаси Ўзбекистонда ёшлар таълим-тарбияси йўлида амалга оширилаётган кенг кўламли ислоҳотлар мевасидир.\nхалқаро танлов ҳайъати аъзоси, Приморск давлат опера ва балет театрининг бадиий раҳбари (Россия):\n— Ўзбекистон — истеъдодлар юрти. Бу муқаддас заминда туғилиб ўсган буюк алломалар дунё илм-фани, санъати ва маданияти ривожига муносиб ҳисса қўшганлар. Халқингиз эса қадимдан санъатни қадрлайди ва севади. Шу маънода, мазкур халқаро танловнинг Тошкентда ўтказилиши бежиз эмас.\nМамлакатингиз ёшлари ана шундай бебаҳо меросдан баҳраманд бўлиб, камол топаётгани эътиборга молик. Бу эса, табиийки, яна кўплаб ўзбек ёшларининг ўз истеъдоди билан жаҳон аҳлини мафтун этишида мустаҳкам замин бўлади.\nМазкур рукндаги бошқа мақолалар: « «Ўзбекистонлик опера ижрочиларининг иқтидорига ҳавасимиз келди»\t«Қизилқум оҳанглари» »


НАВОИЙ ВИЛОЯТИ МИСОЛИДА РЕСПУБЛИКА АРХИВ СОҲАСИ ФАОЛИЯТИ ЯНГИ БОСҚИЧГА КЎТАРИЛМОҚДА – Jurnalist\nНАВОИЙ ВИЛОЯТИ МИСОЛИДА РЕСПУБЛИКА АРХИВ СОҲАСИ ФАОЛИЯТИ ЯНГИ БОСҚИЧГА КЎТАРИЛМОҚДА\nR S2021-01-19T13:20:23+05:0019 Yanvar, 2021|Навоий вил.|\nБу ҳақда Навоий вилояти архив иши ҳудудий бошқармасининг 2020 йилги фаолияти якунлари ва жорий йилги режаларга бағишланган матбуот анжуманида бошқарма бошлиғи Сайёра Бекова журналистларга батафсил маълумот берди.\nХусусан, ҳозирда Зарафшон шаҳрида давлат хусусий-шерикчилик асосидаги илк архив биносини қуриш ишлари бошланган. Республикада биринчи ташкил этилаётган ушбу лойиҳа жорий йил охиригача ишга туширилади.\nАнжуманда журналистларга 2020 йилда архив ишини ривожлантириш бўйича қилинган ишлар ҳамда 2021 йилда белгиланган режалар хусусида ҳам маълумот берилди. Жумладан, ўтган йилда 9 220 сақлов бирлигидаги ҳужжатларнинг 57 224 та электрон нусхаси яратилган. Келиб тушган 15 779 та сўровномадан 13 256 тасининг ижроси таъминланган.\nМатбуот анжуманида маълум қилинишича, 2020 йилда Нурота тумани ва Зарафшон шаҳар архив иши бўлимлари фаолияти республикада намунали деб топилган. Шунингдек, 2021 йилда мавзули сўровлар онлайн хизмат кўрсатиш имконияти яратилиши режалаштирилган. Унга кўра, ерга ва мулкка эгалик қилиш ҳуқуқини акс эттирувчи архив ҳужжатлари, суд қарорлари юзасидан архив маълумотномаларини олиш электрон шаклга ўтказилади.\nБошқарма қошида илмий кенгаш ҳам тузилган бўлиб, архив соҳасида малакага эга ҳамда рус тили ва араб имлосини ўзлаштирган мутахассислар алоҳида қимматга эга ҳужжатлар мазмуни ўрганилмоқда, — дейди Навоий давлат педагогика институти ўқитувчиси Хуршид Қурбонов. — Айниқса, қулоқлаштириш даврига оид ҳужжатлар тўлиқ кўздан кечириляпти. Тадқиқ жараёнида воҳамиз ҳудида ўтган асрнинг қатағон даврларида минг-минглаб ноҳақ сургунга учраган инсонлар хотираси тикланмоқда.\nМаълумот учун, Навоий вилоятида 13 та давлат архиви мавжуд бўлиб, уларда жами 281 594 сақлов бирлигида ҳужжатлар сақланиб келмоқда. Ҳар йили 10 минг сақлов бирлигидан ортиқ ҳужжат давлат архивларига келиб тушади.\nҚайд этиб ўтиш лозим, Ўзбекистон Журналистлари ижодий уюшмаси вилоят бўлими ҳамда архив бошқармаси ўртасида яқин ҳамкорлик ўрнатилган бўлиб, юқоридаги тадбир шу доирада ташкил этилди.


12:09 11 Июл 2020\n17:48 21.07.2019 Ҳавола олиш\nТОШКЕНТ, 21 июл - Sputnik. Ўзбекистон футбол ассоциацияси терма жамоа футболчилари формаси дизайни учун танлов эълон қилди. Ундан барча иштирок этиши мумкин, дейилган ЎФА хабарида.\n“Янги форма дизайнини ишлаб чиқиб, бизнинг электрон почтамизга юборишингиз мумкин. Энг яхши деб топилган ишлар махсус совринлар билан тақдирланади. Хусусан, мутахассисларимиз томонидан маъқул топилган учта энг яхши дизайн учун муаллифларнинг ҳар бирига терма жамоамиз юлдузларининг дастхатлари туширилган оригинал футбол тўплари совға қилинади,”- дейилади хабарда.\nЎФА хабарида айтилишига кўра, ушбу ишлар терма жамоа ва мухлислар орасидаги муносабатларни янги даражага олиб чиқиш мақсадида амалга оширилмоқда. Энди ҳар бир мухлис форма дизайни борасида ўз таклифларини билдириши мумкин.


20 йил ўтибди… | Jahonnoma\nБирор бир газета ёки журнал ҳукуматнинг расмий қарорлари, фармонлари, қонунларини босмайди. Истаса ва керакли деб топса бу хусусда кичик бир хабар билан кифояланади.\nДавлатнинг ва ҳукуматнинг барча ҳужжатлари ўзи томонидан чиқариладиган расмай газетада эълон қилиб борилади. Бу газета ҳужжатлар мажмуаси бўлиб, кундалик оммавий, сиёсий, ижтимоий нашрлардан кескин фарқ қилади.\nАна шулардан келиб чиқиб, Ўзбекистонда ҳам битта расмий газета бўлиши керак. Президент девони, Олий мажлис, Вазирлар маҳкамасининг барча ҳужжатлари бу кўп саҳифали газетада эълон қилиб борилади. Қолган барча газеталар, даргиларни хусусийлаштириш пайти келди. Дунёда вазирликлар, партиялар газета чиқариш иши билан шуғулланишмайди. Бугун Ўзбекистонда ҳар бир вазирликнинг битта нашри бор. Ким билади бунинг учун қанча маблағ сарфлашмоқда?\nАгар Ўзбекистон президенти Девонининг умумий ишлар бошқармасига боғлаб қўйилган Шарқ концерни хусусийлаштирилса, шахсларга ёки ширкатларга газета чиқаришлари учун монелик қилинмаса, қисқа вакт ичида ўзбек матбаачилиги ва журналистика ўз қаддини тиклаб олади. Бугун чет элларга бориб келаётган юртдошларимиз 32, 48 ёки 96 саҳифали рангли газеталарни кўриб ҳайратланишади. Аслида бу у қадар мураккаб иш эмас, табиийки ишини билган учун.\nБугун Ўзбек журналистлари билан ҳамкорликда Тошкентда газета чиқаришни, кеча-кундуз жонли кўрсатувлар берадиган телевидение ва тинимсиз равишда жонли эшиттиришлар олиб борадиган радиостанциялар барпо этишни истаётганлар кўп. Дарҳол бу фикримизга қарши чиқувчилар топилади. Матбуот мафкурамизнинг асосий қуроли, қандай қилиб бу қуролни тўғри келган одамга ишонамиз, дейишлари мумкин. Аслида матбуот мафкуранинг қуроли бўлишдан қутулган жамиятда у тез юксалади.\nОлдинги суҳбатимизда таъкидланимиздек, матбуотнинг бош вазифаси хабарчиликдир. Хабарнинг эса мафкураси бўлмайди. Ҳа, хабарни шарҳлаш, унга муносабат билдириш, уни мафкура ҳолига келтириш бу матбуотнинг эмас ўзбек зиёлиларнинг вазифасидир.\nМатбуот нашрлари кўпайиб, эркин ўлган бир шароитда ўзбек зиёлилари истаган жойларида ўз муносабатларини ўртага қўядилар. Бугун Ўзбекистонда бир канча телеканаллар мавжуд. Баъзи вилоятлар, туманлар ҳам ўз телеканалларини очиб олишган. Ҳаққоний хабарчиликнинг йўли боғлаб қўйилгани учун улар кеча-кундуз ҳинд кинофильмлари, Ғарбда қоронғу уйларда яширинча сувратга олинган ғайриахлокий фильмларни намойиш қилиш билан вақт ўтказадилар. Мафкурамиз қаердан зарар кўраётганини англаб бўлмайдиган шароит бу.\nҲукуматнинг қиладиган битта иши бор. У ҳам бўлса матбуотнинг жиловини қўйиб юбориб, унинг монополиялаштиришга йўл қўймайдиган қонунлар ҳозирлаш ва ижросини назорат қилишдир. Чунки бугун матбуот ҳукуматнинг қўл остида тўпланганидек, эртага маълум бир кишиларнинг мулкига айланиб қолиши ҳеч гап эмас. Матбуот ҳамманики ва ҳар бир кишиники бўлиши учун ҳукумат ўртада тарозибонлик қилиши керак.\nҲа, биз жуда узоққа кетиб қолдик. Бугунга қайтадиган бўлсак, ҳукуматимиз матбуотни қўлдан чиқарадиганга ўхшамайди. Агар ҳақиқатдан ҳам демократик, эркин матбуот исталганда эди жиддий амалий одимлар отиларди. Афсус…\nДарвоқе, бу ерда қизиқ ҳодисани кўрамиз: ҳукумат матбуотни қаттиқ назорат қилмоқда, аммо халқимиз советлар давридагидек хабарлардан узокда қолаётгани йўқ. Ҳар тарафи информация тўлқини. Атрофдан келаётган радио-теле тўлқинлари, қўшни жумҳуриятларнинг матбуот нашрлари ва ниҳоят мухолифатнинг газета, даргилари бор гапни ёзишмоқда, айтишмокда. Ҳукумат ҳамма ёқни тўсишга ҳам уринмоқда. Лекин бесамар. Демак, зарар кўраётган ҳукуматнинг назоратидаги матбуот васиталари.\nУлар ҳам ҳаққоний хабарчиликдан узокда, ҳам замонавий технологиядан ортда ва ҳамда иқтисодий қийинчилик остида қолишмоқда. Бугун ўртага чиқиб мен иқтисодий ҳаётимдан манмунман деган журналистни топиш мушкул. Ҳатто чиқиб қолганда ҳам унга ё ишонишмайди ёки устидан кулишади ёхуд унинг бошқа даромади бор.\n« Матбуот масалалари Мулоҳаза »


Қурбон Ҳайитини нишонлаш бўйича маълумот берилди\n14:00 / 13.07.2021 1396 pdf Ўқиш режими + -\nБугун Халқаро пресс-клубнинг «Янги қонун таҳлили: асосий ўзгариш ва қўшимчалар» мавзусида сессияси бўлиб ўтди. Унда «Виждон эркинлиги ва диний ташкилотлар тўғрисида»ги қонуннинг янги таҳрири муҳокама қилинди.\nСпикер сифатида Олий Мажлис Сенати ва Қонунчилик палатаси, Адлия вазирлиги, Олий ва ўрта махсус таълим вазирлиги, Халқ таълими вазирлиги, ҳамда диний ташкилотлар вакиллар иштирок этишди.\nХалқаро пресс-клуб раиси Шерзод Қудратхўжа Мусулмонлар идораси вакилига мурожаат қилиб, 20 июл куни ўтказилиши кутилаётган Қурбон Ҳайити байрамининг нишонланиши бўйича маълумот беришини сўради. Ўзбекистон Мусулмонлари идораси раисининг биринчи ўринбосари Ҳомиджон Ишматбеков мазкур саволга тўхталиб, юртимизда Қурбон Ҳайитининг ўтказилиш санаси ҳақида шундай деди:\n«Ўзбекистон Мусулмонлари идораси Қурбон Ҳайитини 20 июл куни ўтказиш бўйича хулоса берди. Шунга кўра, юртимизда Ҳайит байрамини ўтказиш бўйича тайёргарлик ишлари амалга оширилмоқда» — деган Ҳ. Ишматбеков.\nЭслатиб ўтамиз, Қурбон Ҳайитини нишонлаш бўйича якуний хулоса Президент қарорига кўра маълум қилинади.\nМуфтий ҳазратлари бошчилигидаги уламоларнинг Тошкент вилоятига ташрифи давом этади (давоми)\n11:00 / 13.07.2021 615\nУламоларнинг Тошкент вилоятига ташрифи мўмин-мусулмонларга маънавий туҳфа бўлмоқда\n15:00 / 13.07.2021 604\n429 14:11 / 02.01.2021\n1313 12:02 / 13.10.2018\nМавъизалар халқимизга манзур бўляпти\nАввал хабар берганимиздек, юртимиз уламолари Тошкент вилоятидаги масжидларга ташриф буюришди. Бугунги ташрифлар асносида Дин ишлари бўйича қўмита раисининг давоми...\n682 19:13 / 06.07.2021\n2020 йил 7 январь куни Саудия Арабистонининг Макка шаҳрида Бутун дунё Ислом уюшмаси Олий кенгашининг 44давра йиғилиши бошланди. Бу ҳақда Дин ишлари бўйича қўмита давоми...\n1078 12:00 / 08.01.2020


02 август 2021, Тошкент вақти: 17:53\nПрезидент Мирзиёев минтақадаги давлатлар билан яхши қўшничилик алоқаларини Ўзбекистон ташқи сиёсатининг асосий ютуғи, деб атади.\nАҚШ қўшинларининг Афғонистондан олиб чиқиб кетилиши манзарасида Тошкент йирик минтақавий анжуманга мезбонлик қилмоқда. “Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар” мавзусидаги халқаро конференция Афғонистонда Толибон кучлари шиддат билан илгарилаб бораётган паллага тўғри келди.\nАфғонистон ва Покистон президентлари иштирок этаётган анжуманда Толибон тамсил қилинмаган, аммо Тошкент сўнгги йилларда толиблар билан фаол мулоқот олиб бораётгани маълум.\nКонференция арафасида Ўзбекистон Ташқи ишлар вазири Абдулазиз Комилов "шахсан ўзи Толибонни террорчи ташкилот деб ҳисобламаслиги" ҳақида баёнот берди. Президент Шавкат Мирзиёев ўз нутқида толибларни тилга олмади, ўзбек расмийлари ҳам анжуман доирасида Толибон билан боғлиқ бирон баёнот берганлари йўқ. Аммо толиблар мавзуси анжуман йўлакларида энг кўп кўтарилаётган мавзулардан бири. 15 июль куни президент Мирзиёев билан учрашган Покистон бош вазири Имрон Хон Тошкентдаги анжуман чоғида журналистларнинг "Покистон Толибонни назорат қилмоқдами?" деган саволини жавобсиз қолдирди.\nАфғонистон Покистонни Толибонга дастаги учун танқид қилиб келади. Айни масала охирги икки ўн йилликда расмий Кобул ва Исломобод муносабатларидаги тарангликнинг асосий сабаби бўлиб келган. Тошкентдаги анжуманда Афғонистон президенти Ашраф Ғани Покистонни яна бир бор "жиҳодчи жангчилар" ва "террорчи ташкилотларга дастак"ни тўхтатишга чақирди. У охирги бир ой ичида "Покистон ва бошқа давлатлардан 10 мингдан ортиқ жиҳодчилар Афғонистонга ўтгани" ҳақида жосуслик хизматларининг ишончли маълумотлари" борлигини даъво қилди.\nМирзиёёев ўз ташқи сиёсатининг ютуғи ҳақида\nПрезидент Шавкат Мирзиёев ўз нутқида Афғонистондаги урушаётган томонлар ўзаро муросага келишига умид билдирди.\n"Бугун Афғонистон ўзининг энг янги тарихидаги муҳим бурилиш даврини бошдан кечирмоқда. Биз донишманд афғон халқи умуммиллий муросага эришиш йўлида ўзаро келишувларга тайёр эканини намойиш этишига аминмиз.\nАфғон заминида кўпдан буён кутилаётган тинчликка эришиш учун можарони сиёсий йўл билан ҳал этиш ва бу жараён халқаро ҳамжамият томонидан ҳар тарафлама қўллаб-қувватланиши принципиал муҳим аҳамиятга эга.Бу Афғонистоннинг умумминтақавий жараёнларга интеграцияси учун янги истиқболлар эшигини очади", деб айтди Мирзиёев.\nУ минтақадаги давлатлар билан яхши қўшничилик алоқаларини Ўзбекистон ташқи сиёсатининг асосий ютуғи, деб атади.\n"Марказий Осиё минтақасида – Қозоғистон, Қирғизистон, Тожикистон ва Туркманистон билан яхши қўшничилик муносабатларини ривожлантириш бўйича амалга оширилган туб ўзгаришлар Ўзбекистон ташқи сиёсатининг асосий ютуғидир. Умумий саъй-ҳаракатларимиз натижасида минтақамизда ўзаро ишонч ва бир-бирини қўллаб-қувватлаш руҳига асосланган мутлақо янги муҳит шаклланди".\nАфғонистонни беқарорлик ўчоғи сифатида кўриб келган марҳум президент Ислом Каримовдан фарқли Мирзиёев жанубий қўшнисига чегараларни очган.\nАммо таҳлилчиларга кўра, Тошкент, яна бир бор иқтисодий манфаат билан миллий хавфсизлик ўртасидаги зиддиятли танлов қаршисида қолиши мумкин.\nДенгизга чиқиш йўллари бўлмаган Ўзбекистон Афғонистондан ўтадиган темир йўл ва магистрал автомобил йўли орқали Покистон ҳамда Ҳиндистон портларига чиқишга умид қилмоқда. Термиз – Мозори Шариф – Кобул – Пешовар темир йўл тармоғи лойиҳасини Жаҳон Банки қўллаб-қувватлаган.\nТаҳлилчиларга кўра, Афғонистондаги воқеалар ривожи Трансафғон темир йўл лойиҳаси тақдирини савол остида қолдириши мумкин, аммо Толибон устида таъсирга эга бўлган Покистон, шунингдек, "Бир макон, бир йўл" лойиҳасини илгари сураётган Хитойнинг иштироки лойиҳа истиқболини таъминлаши мумкин. Айрим таҳлилчилар ҳозирнинг ўзида Исломобод ва Тошкент толиблар билан бу борада дастлабки келишувларга эга бўлиши мумкин, деган фаразларни ҳам илгари суришмоқда.\n"Менимча, толиблар билан тўлиқ келишувга эришиб бўлинган. Асосий воситачи – Покистон, асосий лойиҳачи – Хитой Халқ Республикаси бўлиши керак. Лойиҳа ғояси қуйидагича: Толиблар Афғонистон ҳокимиятини босқичма-босқич, катта инсоний талофатларсиз қўлга киритади. Толиблар Афғонистонни минтақадаги энг йирик транспорт коридорига айланишида асосий қўриқчи куч бўлади", деб ёзди мустақил сиёсатшунос Камолиддин Раббимов.\nЎзбекистон Ташқи ишлар вазирлиги Тошкентдаги анжуман чоғида Афғонистон бўйича янги платформа тузишга келишилганини эълон қилди. Таҳлилчилар Афғонистонда тинчлик жараёни ва можародан кейинги даврда тартибга солишни дастаклашни мақсад қилгани айтилган тўрт томонлама платформада Россиянинг йўқлигига эътибор қаратишмоқда. Ўзбекистон Ташқи ишлар вазирлигига кўра, АҚШ, Ўзбекистон, Афғонистон ва Покистон “ Афғонистондаги узоқ муддатли тинчлик ва барқарорлик минтақавий боғлиқлик учун ҳал қилувчи аҳамиятга эга деб ҳисоблайди ҳамда тинчлик ва минтақавий алоқалар ўзаро бир-бирини мустаҳкамлайди, деган якдил фикрни билдиради”.\nТаҳлилчилар Афғонистон бўйича тўрт томонлама янги платформага Россия томони кирмаганига эътибор қаратишмоқда.\nТошкент анжуманида АҚШ президенти Жо Байденнинг ички хавфсизлик бўйича маслаҳатчиси Элизабет Шервуд-Рэндалл ва АҚШнинг Афғонистон бўйича махсус вакили Залмай Халилзод иштирок этмоқда.\nAssociated Press агентлиги АҚШ дипломатлари Тошкент ташрифи чоғида Афғонистонга қўшни давлатлар раҳбарлари билан Америка ҳарбийларини жойлаштириш масаласини яна бир бор кўтариши мумкинлиги ҳақида ёзди.\nАгентликка кўра, Марказий Осиёни ўз таъсир доираси деб ҳисобловчи Россия бунга қарши. Аммо америкалик дипломатларнинг ўзлари ҳам унчалик умидбахш деб бўлмайди.\n“Шуни айтмоқчиманки, шахсан мен Марказий Осиёда Америка базаси аҳамиятини кўриб турибман, аммо Марказий Осиё давлатлари ҳам айни фикрда эканига амин эмасман”, дея АҚШнинг Ўзбекистондаги собиқ элчиси Жон Хёрбстнинг сўзларини келтирган AP агентлиги.\nАввалроқ Қўшма Штатлар Ўзбекистон ва Тожикистондан АҚШ қўшинлари билан ҳамкорлик қилган 9 минг нафар афғонга вақтинча бошпана беришни сўрагани ҳақида хабарлар пайдо бўлган эди.\nЎзбекистон томони бу хабарларни рад этган.


Газ тўловлари ҳақида маълумот » Sensorika - Интернет центр города Навои, Узбекистан – sensorika.uz\nЎзбекистон Республикаси Молия вазирлиги томонидан 2015 йил 1 майда тасдиқланган № 19-03-22-05.ЎзР. 31-2015й, 19-03-22-0-Ўз-32-2015 йил тарифлар реестрига асосан 2015 йилнинг 15 майидан эътиборан аҳоли истеъмолчиларига табиий газнинг нархлари қуйидагича этиб, белгиланганлигини билдиради: 1. Газ ҳисоблагич бўйича 1м3-194 сўм 74 тийин. Газ ҳисоблагич ўрнатилмаган хонадонларда қуйидагича белгиланди. Кўп қаватли уйларда овқат тайёрлаш учун 1 кишига 1 ойга-3703 сўм 75 тийин. Ҳовли уйларга овқат тайёрлашга 1 киши учун 1 ойга 5050 сўм 60 тийин. Ҳаммомни иситишда фойдаланганлиги учун 1 кишига -5387 сўм 30 тийин. Хонадонларни иситишга : 1 кишига иситиш ҳажми 43м3 белгиланган, 43м3.дан ортиқча иситиш майдонига 1.5 баробар ортиқча ҳақ тўланади. 1 ойга 1м3 иситиш ҳажмига тўлов -899 сўм 40 тийин. 2. 2015 йил 15 майдан бошлаб барча улгуржи истеъмолчиларга табиий газ нархи: 1м3-194 сўм 70 тийин. Азиз юртдошлар, фойдаланилган табиий газ тўловларини ўз вақтида амалга оширишингизни сўраймиз. "Ғарбгазтаъминот” УК Навоий вилоят бошқармаси\nтомонидан 2015 йил 1 майда тасдиқланган № 19-03-22-05.ЎзР. 31-2015й, 19-03-22-0-Ўз-32-2015\nйил тарифлар реестрига асосан 2015 йилнинг 15 майидан эътиборан аҳоли истеъмолчиларига\nтабиий газнинг нархлари қуйидагича этиб, белгиланганлигини билдиради:\n1. Газ ҳисоблагич бўйича 1м3-194\nсўм 74 тийин.\nГаз ҳисоблагич ўрнатилмаган\nхонадонларда қуйидагича белгиланди.\nКўп қаватли уйларда овқат тайёрлаш учун\n1 кишига 1 ойга-3703 сўм 75 тийин.\nҲовли уйларга овқат тайёрлашга 1 киши\nучун 1 ойга 5050 сўм 60 тийин.\nҲаммомни иситишда фойдаланганлиги учун\n1 кишига -5387 сўм 30 тийин.\nХонадонларни иситишга :\n1 кишига иситиш ҳажми 43м3 белгиланган,\n43м3.дан ортиқча иситиш майдонига 1.5 баробар ортиқча ҳақ тўланади.\n1 ойга 1м3 иситиш ҳажмига тўлов -899\nсўм 40 тийин.\n2. 2015 йил 15 майдан бошлаб барча улгуржи\nистеъмолчиларга табиий газ нархи: 1м3-194 сўм 70 тийин.\nАзиз юртдошлар, фойдаланилган табиий газ\nтўловларини ўз вақтида амалга оширишингизни сўраймиз.\n"Ғарбгазтаъминот” УК Навоий вилоят бошқармаси


Мирзиёев ва Алиев учрашувида Шароф Рашидов хотирланди | Qalampir.uz\nМирзиёев ва Алиев учрашувида Шароф Рашидов хотирланди\nЖамият\t16 Октябрь 2019 19:44 5217\nХабарингиз бор, жорий йилнинг 14-15 октябрь кунлари Туркий тилли давлатлар ҳамкорлик Кенгашининг еттинчи саммитида иштирок этиш учун Озарбайжон пойтахти Баку шаҳрига борган Ўзбекистон Республикаси Президенти Шавкат Мирзиёев Озарбайжон Республикаси Президенти Илҳом Алиев билан учрашув ўтказди. Мазкур учрашувда атоқли давлат арбоби, кўп йиллар Ўзбекистон ССРни бошқарган раҳбар, ёзувчи ва шоир Шароф Рашидович Рашидов хотирланди.\n“Биз Озарбайжон халқининг буюк фарзанди Ҳайдар Алиев билан ҳамиша фахрланамиз. Ўзбекистонда уни эҳтиром билан хотирлашади. Мен у билан ишлаган одамлар билан кўп суҳбатлашганман. У ҳар доим ўзбек халқига ҳурмат билан муносабат бўлган. Ҳайдар Алиев Шароф Рашидович билан кўп бор учрашиб, кўплаб қийин масалаларни биргаликда ечишган. Бугун орамизда ҳаёт бўлганлар Ҳайдар Алиевнинг ҳар қандай вазиятда Ўзбекистонга ҳурмат билан муносабат бўлгани, қўллаб-қувватлаганини айтишади. Бизда “ўзбек иши” юзага келган оғир йилларда Ҳайдар Алиев бошқалардан фарқли ўлароқ ўзбек халқи ҳақида ўз шахсий фикрига эга бўлган”, дейди Шавкат Мирзиёев.\nЎз навбатида Озарбайжон Республикаси Президенти Илҳом Алиев Ўзбекистон Республикаси Президенти Шавкат Мирзиёевнинг сўзларини тасдиқлади.\n“Сиз мутлақо ҳақсиз. У ўзбек халқига катта ҳурмат ва муҳаббат билан муносабатда бўлган. Мен ўсмирлик чоғларимда унинг Шароф Рашидович Рашидов билан яқин дўстлигига гувоҳ бўлганман. Улар ака-укалардек дўст бўлдилар. Қайта қуриш йилларида муайян гуруҳлар томонидан олиб борилган сиёсат уларга оғир таъсир кўрсатганди. Бунга бош бўлган “таниқли” шахслар Гдлян ва Иванов эди. Улар фақат Ўзбекистонни эмас, барчамизга катта зарар етказишган. Бу Совет иттифоқининг туркий тилли республикаларга қарши атайлаб уюштирган ҳужуми эди. Бу ҳужумлар Озарбайжонни ҳам четлаб ўтмади. Улар Ўзбекистондагидек воқеаларни Озарбайжонда ҳам амалга оширишга ҳаракат қилдилар. Аммо бунга вақтлари етмади”, дейди Президент Илҳом Алиев.\nСуҳбат давомида Президент Шавкат Мирзиёев Илҳом Алиевни Ўзбекистонга таклиф қилган. Озарбайжон раҳбари ушбу таклифни мамнуният билан қабул қилиб, яна бир бор Ўзбекистонга келишдан хурсанд бўлишини айтган.\nШавкат Мирзиёев Илҳом Алиев Шароф Рашидов\n21 Сентябрь 14:55 30835\n19 Сентябрь 15:44 21875\n19 Сентябрь 13:59 17057\n20 Сентябрь 11:07 16689\n20 Сентябрь 14:25 15976


АҚШ Давлат котиби Кондолизза Райс дунё бўйлаб инсон ҳуқуқлари ҳамда демократияни қўллаб қувватлаш бўйича ҳукуматнинг янги уч ташаббусини эълон қилди.\nТашаббуслардан бири “10 нодавлат ташкилоти тамойили” деб номланди. Унинг асосий мақсади дунё ҳукуматларининг нодавлат ташкилотларига нисбатан муносабатини баҳолашдир.\nТашаббусларнинг яна бири “Озодликнинг ҳимоячиси мукофоти” ни таъсис эдишдир. Бу мукофот билан АҚШ га тегишли бўлмаган нодавлат ташкилоти ёки алоҳида инсон ҳуқуқлари ҳимоячилари тақдирланиши мумкин. Ниҳоят, учинчи ташаббус доирасида АҚШ да “Инсон ҳуқуқлари ҳимояси жамғармаси” ташкил этилади. Жамғарма АҚШ Давлат Департаменти томонидан бошқарилади. Бошланғич ҳисобида 1 миллион АҚШ доллари маблағ билан ташкил этиладиган жамғарма фавқулотдда вазиятга тушиб қолган нодавлат ташкилотларига ёки алоҳида ҳуқуқ ҳимоячиларига ёрдам беришга қодир бўлади.\n"Бу жамғарма Давлат департаменти томонидан бошқарилиб, бирор бир ҳукумат томонидан босим остига олинган инсон ҳуқуқлари ҳимоячиларига кичик грантлар ажратади. Олинган пуллар уларнинг юридик ёки тиббий ёрдам олишларини ёки оила аъзолари эҳтиёжларини қоплайди”, – деди Кондолизза Райс.\nРайс нодавлат ташкилотлари ишини юксак баҳолаб, уларнинг дунё бўйлаб озодлик ғоясини ёйишга улкан ҳисса қўшганини таъкидлади. Кондолиза Райс АҚШ ҳукуматининг инсон ҳуқуқлари соҳасидаги мазкур ташаббусларини БМТ нинг Инсон ҳуқуқлари декларацияси қабул қилинганининг 58 йиллиги муносабати билан эълон қилди.


ЮНИСЕФ болалар муҳофазаси учун янги дастур бўйича Ўзбекистонга 33 млн доллар ажратади\n16:38 / 15.04.2016\nБМТ Болалар жамғармаси (ЮНИСЕФ) ва Ўзбекистон Республикаси Ҳукумати 2016—2020 йилларга мўлжалланган янги ҳамкорлик дастурининг фаолият режаси (ҲДФР)ни имзолади. Имзолаш маросими 15 апрель куни Ташқи ишлар вазирлиги Маросимлар уйида бўлиб ўтди. Бу ҳақда ЮНИСЕФнинг Ўзбекистондаги ваколатхонаси матбуот хизмати хабар берган.\nҲДФР мамлакатдаги болалар ва оналар фаровонлигини ошириш ҳамда Барқарор Тараққиёт Мақсадларига, хусусан, бола саломатлиги, таълим ва болалар ҳимоясига қаратилган мақсадларга эришишда кўмаклашишдан иборат. ҲДФРни Ўзбекистон Ҳукумати номидан Бош вазир ўринбосари Адҳам Икромов имзолади. Маросимда Соғлиқни сақлаш вазири Анвар Алимов ва Халқ таълими вазири Улуғбек Иноятов иштирок этди.\nМазкур ҳужжат ЮНИСЕФ ҳамда бир қатор вазирликлар, бошқа давлат ва нодавлат ташкилотлари ўртасидаги интенсив маслаҳатлашувлар жараёнида тайёрланди. ҲДФР Ўзбекистонда болалар фаровонлиги билан боғлиқ бўлган сиёсат ва стратегияларга ҳамоҳанг бўлиб, БМТнинг Ўзбекистонда тараққиётга кўмак дастури ва 1994 йилда Ўзбекистон томонидан ратификасия қилинган Бола ҳуқуқлари тўғрисидаги конвенцияга мувофиқ равишда ишлаб чиқилган.\nЮНИСЕФ Ўзбекистонда янги ҲДФРни амалга ошириш учун кейинги беш йил мобайнида 33 миллион АҚШ доллари миқдоридаги маблағни инвестиция қилиш мажбуриятини олган.


Улуғбек Мустафоев: «Мурожаатлар билан ишлашимизда ОАВнинг кўмаги яхши самара бермоқда»\nАввал хабар берганимиздек, Ахборот ва оммавий коммуникациялар агентлигида Ўзбекистон Республикаси Энергетика вазирлиги таркибидаги барча корхоналар иштирокида «Ўзбекистон Республикасида электр энергетика тармоғини янада ривожлантириш ва ислоҳ қилиш стратегияси тўғрисида»ги қарор ижросига бағишланган матбуот анжумани ўтказилди.\nТадбирда кейинги йилларда энергетика тизими, хусусан, электр энергияси соҳасида олиб борилаётган кенг кўламли ислоҳотлар ҳақида алоҳида тўхталди.\n«Ҳудудий электр тармоқлари» АЖ бошқарув раиси Улуғбек Мустафоев ўз чиқишида биргина жорий йилнинг ўзида жамият томонидан 7157,4 км узунликдаги электр тармоқлари ва 2590 та трансформатор пунктини модернизация ва реконструкция қилиш ишлари амалга оширилгани, «Обод қишлоқ» дастури доирасида эса 481 та қишлоқда 2339,2 км узунликдаги электр узатиш тармоқлари ва 844 дона трансформатор пунктларининг мукаммал таъмирлаш ишлари режалаштирилган бўлиб, ҳозирги кунда бу борадаги ишлар тўлиқ бажарилганини айтиб ўтди.\nБундан ташқари, «Обод маҳалла» дастури доирасида жорий йилда 115 та маҳаллада 151,6 км узунликдаги электр узатиш тармоқлари ва 236 дона трансформатор пункти мукаммал таъмирдан чиқарилди.\nЮқорида қайд этилган ишларни амалга оширилиши натижасида республикамиз ҳудудларидаги 3,2 мингдан ортиқ маҳалла ва қишлоқлардаги 3,1 млн. дан ортиқ аҳоли хонадонлари, шу жумладан «Обод қишлоқ» дастури доирасида 481 та қишлоқдаги 102 мингдан ортиқ ва «Обод маҳалла» дастури доирасида 115 та маҳалладаги 23 мингдан ортиқ аҳоли хонадонларида электр энергия таъминоти янада яхшиланди.\nЖамият Бошқарув раиси таъкидлаганидек, соҳада олиб борилаётган ижобий ишлар билан бирга, ечимини кутаётган масалалар ҳам кўплиги, буни истеъмолчилардан келиб тушаётган мурожаатлардан билиш мумкинлигини айтиб ўтди. Хусусан, жорий йилнинг ноябрь ойи ҳолатига жамиятга 42 мингдан ортиқ мурожаат келиб тушган бўлса, уларнинг 93 фоизи қаноатлантирилган ва қолганлари ҳозирги кунда кўриб чиқиш жараёнида.\n– Мурожаатлар билан ишлашимизда ОАВларнинг кўмаги яхши самара бераяпти, – дейди Улуғбек Мустафоев. – Чунки биз назардан қочирган ҳудудлардаги муаммоларга ОАВ ходимлари томонидан ижтимоий тармоқлар, интернет сайтлари орқали эълон қилинаётган танқидий мақолалар эътиборимизни янада кучайтирмоқда. Жамиятда бевосита менинг назоратим, қолаверса ҳудудий электр тармоқлари корхоналари мутасаддилари томонидан бундай чиқишларга амалий ҳаракатлар билан тезкорликда жавоб қайтариш тизими жорий қилинган.


Фаолият бўйича ҳисобот\n19 Феврал 2021 йил 15\nЖиззах шаҳрида вилоят ИИБ ҳуқуқбузарликлар профилактикаси бошқармасининг 2020 йилдаги фаолияти ҳамда жорий йил режаларига бағишланган матбуот анжумани бўлиб ўтди. Оммавий ахборот воситалари вакиллари, ахборот хизматлари масъуллари иштирокида уюштирилган тадбирда Жиззах вилояти ички ишлар бошқармаси бошлиғининг ўринбосари, полковник Жўрабек Авазовнинг ҳисоботи тингланди.\nЧунончи, 2021 йилда профилактика инспекторлари томонидан 78 та жиноят фош этилиб, қидирувдаги 14 шахс ушлангани маълум қилинди. Шунингдек, жиноят ва маъмурий ҳуқуқбузарлик содир этишга мойил бўлган 6 минг 770 нафар фуқаро профилактик ҳисобга олиниб, якка тартибдаги ишлар амалга оширилиши натижасида улар томонидан жиноят содир этилишига йўл қўйилмаган.\nЎз навбатида вилоятдаги 295 та маҳалланинг 52,2 фоизида, яъни 154 тасида бирорта ҳам жиноят рўй бермаган, 61 тасида эса қонунбузарликларни камайтиришга эришилган. Вояга етмаганлар томонидан содир этилган жиноятлар ўтган йилнинг мос даврига нисбатан 5 тага камайган. Айни мақсадда “Диққат болалар”, “Тун”, “Ўқувчи, “Ўсмир”, “Ғамхўрлик” ва бошқа профилак тик тадбир ва рейдлар уюштирилиб, соҳа масъуллари ёшлар иштирокида 120 дан ортиқ очиқ мулоқотлар ўтказишган.\nАнжуманда жамоатчилик назорати масканларидан самарали фойдаланиш, ҳуқуқбузарликлар профилактикаси тизимининг бошқа давлат ва жамоат ташкилотлари билан ҳамкорлиги, аҳолига, хусусан профилактик ҳисобда турган шахсларга ижтимоий-ҳуқуқий ёрдам кўрсатиш, хотин-қизлар ўртасида ҳуқуқбузарлик ва жиноятларнинг олдини олиш, жисмоний тазйиқ ўтказилган аёлларга ҳимоя ордери берилиши каби кўплаб масалалар йиғилганлар эътиборида бўлди. Тадбир якунида соҳа вакиллари журналистларни қизиқтирган саволларга жавоб қайтардилар.


Gazeta.Live: Анвар Жўраев — Тошкент жамоат транспорти карантиндан кейин – Газета.uz\nТошкент транспорт бошқармаси ва «Тошшаҳартрансхизмат» компанияси раҳбари Анвар Жўраев «Газета.uz»га берган онлайн-интервьюсида пойтахт жамоат транспортини карантиндан кейин қандай ўзгаришлар кутаётгани, йўналишлар тармоғини нима учун оптимизация қилиш кераклиги ва йўловчилар электрон транспорт карталаридан фойдаланишининг афзалликлари ҳақида сўзлаб берди.\n27 май 2020, 09:00 Жамият\nТошкент транспорт бошқармаси раҳбари ва «Тошшаҳартрансхизмат» (ТШТХ) бошқарув раиси Анвар Жўраев йўналишлар тармоғини оптимизация қилиш, йўл ҳақи тариф режаларидаги ўзгаришлар ва жамоат транспорти ҳаракати тикланганидан сўнг йўловчиларни қандай ўзгаришлар кутаётгани ҳақида «Газета.uz»га берган онлайн-интервьюсида сўзлаб ўтди. Қуйида суҳбат матнини эътиборингизга ҳавола қиламиз.\nТШТХ ва Транспорт бошқармасининг карантин вақтидаги фаолияти ҳамда пандемиянинг тизимга таъсири\nКарантин вақтида Тошкент Транспорт бошқармаси Ўзбекистон транспорт вазирлиги, ТШТХ, пойтахт ҳокимияти ва Туркиянинг Kalyon Trafik инжиниринг компанияси билан биргаликда жамоат транспорти йўналишларини оптималлаштириш устида ишламоқда.\nБиз йўл-транспорт инфратузилмасини ривожлантириш концепциясини ишлаб чиқдик. У бўйича ишлар ҳозир тугатилган. Шаҳардаги транспорт инфратузилмаси ва транспорт оқимлари қайта кўриб чиқилмоқда.\nБиз лойиҳамизда йўловчиларни биринчи ўринга қўйдик, улардан кейин моторсиз транспорт воситалари (велосипед, самокат, сигвей ва бошқалар) ва кейин жамоат транспортлари туради. Шахсий автомобилдан фойдаланиш бўйича қулайликлар энг сўнгги навбатда кўриб чиқилади. Биз «одамлар учун шаҳар» концепциясига мувофиқ ишлаяпмиз.\nПандемия сабабли биз биринчи ва иккинчи чоракка режалаштирган барча тадбирларимизни амалга оширишга улгурмадик.\nЙўл ҳақини тўлашнинг автоматлаштирилган тизими муаммолари ҳақида\nКарантин вақтида йўл ҳақини тўлашнинг автоматлаштирилган тизимини (АЙТТ) босқичма-босқич ривожлантириш бўйича ишларни тўхтатмадик. Биринчи чоракда транспорт карталарининг ишида узилишлар кузатилди. Тўловлар ҳар доим ҳам ўз вақтида ечиб олинмасди. Январь ойидан мартга қадар биз ишлаб чиқарувчилар билан ушбу хатоликларни аниқлаб, тизимни такомиллаштириб бордик. Транспорт ҳаракатланиши тиклангандан сўнг, бу муаммолар учрамаслиги керак.\nБиринчи босқичда ТШТХнинг барча 1000 та автобусларига мобил валидаторлар ўрнатилди, барча метро бекатларида валидаторлар ўрнатилган турникетлар пайдо бўлди. Ойлик йўловчи карталари сотиладиган барча жойларда ва метрополитен кассаларида транспорт карталари сотилди.\nТан олиш керакки, транспорт картасининг таннархи юқори эди (11 минг сўм, бунга бир қатновнинг нархи ҳам киради). Карталарнинг реализацияси катта миқёсда эмас эди. Жамоат транспортлари қатнови чекланган вақтга қадар биз фақат 10 фоиз йўловчиларни карталар билан қамраб олдик. Биз бу кўрсаткични 60 фоизга етказишни режалаштираяпмиз. Апрель ойида транспорт карталарини сотиш бўйича акция ўтказишимиз керак эди. Уларни ярим нархида, битта қатнов нархида ёки йўловчиларга бепул тарқатиш имкониятлари ҳақида ҳам ўйлаган эдик.\nМетрополитен жетонлари сотувини қисқартириш, автобус жетонлари сотувини тўхтатиш ҳамда бир маротабали QR-кодли чипталарни жорий этиш вазифалари турган эди. Лекин пандемия туфайли бу тадбирлар ҳам кейинга кўчирилди.\nЙўлкира ҳақини тўлаш учун бир маротабали QR-кодли чипталарни жорий этиш режалаштирилган эди. Уларнинг дастурий қисми ишлаб чиқилган. Ушбу чипталарни АЙТТ мобил иловаси орқали сотиб олиш мумкин бўлади. Автобус жетонларининг сотуви ҳам тўхтатилади. Биз уларни муомаладан чиқмагунча қабул қиламиз.\nМетро бекатларининг вестибюлларида янги турникетлар ўрнатмоқдамиз. Ушбу турникетларга валидаторлар ўрнатилган. Бу транспорт карталаридан фойдаланувчи йўловчилар ўтишининг тезлашишини таъминлайди.\nЙўловчиларни нақд пулдан воз кечишга қизиқтириш ва тариф режалари\nВазирлар Маҳкамасининг тариф режалари бўйича қарори лойиҳаси ишлаб чиқилган. Ҳозирда ҳужжат Молия вазирлиги билан мувофиқлаштирилмоқда. Валидаторларнинг дастурий таъминотига улар ҳозирдан киритилмоқда.\nЖамоат транспортлари ҳаракати тиклангандан сўнг, биринчи босқичда биз ҳозир амал қиладиган йўловчилар картасига муқобил тарзда 3, 7 ва 15 кун амал қиладиган карталарни киритамиз. Нархи жиҳатидан улар ҳар бир йўловчи учун ҳамёнбоп бўлади.\nАмалдаги йўловчилар карталарининг камчиликлари шундаки, агар одам таътилда бўлса ёки бир ойда транспортдан тўлиқ фойдаланмаса, у транспорт картасини харид қилишга қизиқмайди. Бунда, йўл ҳақини бир маротабалик нархда тўлаб бориш — 1400 сўм — йўловчи учун оғирлик қилиши мумкин. Йўловчиларга 3, 7, 15 кунлик тариф режаларини сотиб олиш фойдалироқ бўлади. Лекин улар фақат электрон кўринишда мавжуд бўлади.\nБунда, нафақахўрлар, ўқувчилар ва талабалар учун ушбу тарифларни сотиб олишда 50 фоизлик имтиёз сақланади.\nБундан ташқари, биз «пересадка» тарифлари учун дастур ва норматив қисмларини ишлаб чиқяпмиз. Йўл ҳақи нархи масофанинг узоқлигига боғлиқ бўлади. Транспортдан чиққанда, йўловчилар ўтилган масофа бўйича пул ечиб олиниши учун транспорт картасини валидация қилишлари керак бўлади.\nЭнг кўп «пересадка» қиладиган йўловчиларга йўл ҳақи компенсация қилинади. Йўловчи қанча кўп «пересадка» қилса, йўл ҳақи учун шунча камаяди. Ҳаттоки, улар маълум бир сонга етганида транспортдаги қатнов йўловчилар учун бепул бўлиши мумкин.\nСтационар валидаторларни ўрнатиш\nБошланишида валидаторлар автобуслар ва ҳайдовчиларга бириктирилмаган эди. Карантин пайтида биз тизимни такомиллаштирдик ва ҳозир валидаторлар ҳайдовчи, автобус йўналиши, ҳар бир транспорт воситаси ва автобус паркларига бириктирилди.\nБундан ташқари, ҳайдовчилар ва кондукторлар ҳамма вақт ҳам транспорт карталари орқали тўловларни қабул қилишга улгурмаётган эди. Шунинг учун, биз ҳар бир автобусга иккитадан стационар валидатор ўрнатишни режалаштирганмиз.\nАмалдаги йўналишлар тармоғи бўйича иккита валидатор ўрнатиш жамоат транспортларида йўловчилар сони кўп бўлганда ва тиқилинч пайтларда йўл ҳақини тўлашга ҳалақит берадигандек туюлиши мумкин. Лекин бундай эмас. Автобус йўналишлари оптималлаштирилгандан сўнг автобусларга бўлган босим камайиб боради.\nТушум бўйича режадан воз кечиш\nТранспорт карталари билан йўловчиларни қоплаш 60 фоизга етганда, тушум бўйича режадан воз кечамиз. Биз бу кўрсаткичларга учинчи-тўртинчи чоракда эришмоқчимиз.\nБу ҳолатда ТШТХ, Тошкент шаҳар ҳокимлиги ва Транспорт вазирлигига аҳолининг қўллаб-қувватлаши жуда керак бўлади. Кўпроқ одамлар кузатиб бўлмайдиган нақд пул айланмасининг олдини олувчи транспорт карталарига ўтишлари керак. Йўловчини қизиқтириш учун биз тариф режаларини киритмоқдамиз.\nТушум бўйича режани бекор қилишга ҳайдовчилар ижобий муносабат билдиришмоқда. Биз бу мавзу бўйича улар билан гаплашдик. Ҳайдовчилар ва кондукторлар бу масаладан манфаатдорлар.\nРежадан воз кечиш бизга сифатлироқ хизмат кўрсатишга ёрдам беради. Ҳайдовчининг ойлиги ишланган соатларга қараб шаклланса, хизматлар яхшиланади. Қўшимча тўловлар ҳайдовчининг ҳаракат жадвали, интервали ва йўл ҳаракати қоидаларига риоя қилганлигига қараб шаклланади.\nБугун ҳам бу омиллар мавжуд. Лекин ҳайдовчиларнинг ойлиги шаклланиши бўйича амалдаги низомда режа бўйича тушум биринчи ўринда турибди. Бу ҳолат режа бажарилмаганлигини бошқа тўловлар бўйича қоплаш имкониятига тўсиқлик қилади. Биз режадан воз кечсак, ҳайдовчилар ойлиги хизматлар сифатига боғлиқ бўлади.\nРежа бекор қилиниши билан биз босқичма-босқич равишда кондукторларни транспорт карталари орқали йўл ҳақи тўланганлигини текширувчи назоратчилар этиб қайта тайёрлаймиз. Мобил валидаторлар кондукторларнинг иш инстуременти бўлиб қолади, автобусларда фақат стационарлар қолади.\nТушум бўйича режанинг бекор қилиниши автобус паркларидаги техник ходимларга таъсир қилмайди. Йўналиш тармоқлари оптималлаштирилгандан сўнг йўналишлар даромадининг зарари камаяди, ТШТХ даромади (фойда эмас) ўсади ва автопаркларда барча ходимларининг устамаси мос равишда ўсиб боради.\nЙўналишлар тармоғини оптималлаштириш\nБугунги йўналишлар тармоғи транспорт талабларига жавоб бермайди. Йўналишлар тармоғининг оптималлашуви йўловчилар қатновини турли транспортларга бўлишга, автобуслар ҳаракатининг интервалларини қисқартиришга ва интенсивлигини оширишга ёрдам беради.\nБиз тайёрлаган ҳукумат қарори лойиҳасига кўра, 12 та транспорт-ўтиш узели (ТЎУ) қурилиши режалаштирилган. Уларнинг барчаси шу йил фойдаланишга топширилади.\nТЎУ ва метрополитеннинг янги линиялари йўналишлар тармоғини оптималлаштириш учун муҳим. Биз метрони автобуслар ва йўналишли таксилар билан боғлашимиз керак. Ўйлашимча, карантин тугашигача метро Ҳалқа линиясининг Қўйлиқ бозоригача бўлган қисми ва Юнусобод линиялари тайёр бўлади. Сергели линиясини йил охиригача фойдаланишга топшириш режалаштирилмоқда.\nОптималлаштириш бизга керак жараён. Чунки амалдаги йўналишлар тармоғи рационал эмас ва транспортлар оқимини қаноатлантирмайди. У на йўловчилар, на ташувчилар учун қулай.\nШундай йўл қисмлари борки, уларда автобуслар, йўналишли таксилар ва метро бир-бирини такрорлайди. Бундай йўналишлар 60 тагача мавжуд. Айниқса Сергелида такрорланадиган йўналишлар кўп. Ушбу туманда учта автопарк хизмат кўрсатади. Кўплаб ҳолатларда ҳайдовчилар бир-бири билан рақобатлашиб, йўл ҳаракати ҳодисаларини келтириб чиқаришади.\nИшлаб чиқилаётган йўналишлар тармоғида йўл-транспорт инфратузилмасининг ривожланишидан келиб чиқиб, такрорланишларни камайтирамиз. Бу кўрсатилаётган хизматлар сифатига ижобий таъсир кўрсатади, магистрал йўллардаги гавжумликни камайтиради ва ҳайдовчиларнинг бир-бири билан рақобат қилишга йўл қўймайди.\nЙўналишлардаги автобуслар сонини камайтирмаяпмиз. Балки ҳаракат трассасини ўзгартирамиз. Йўловчилар қатновини ҳисобга олиб, ҳаракат интервалини ва автобус классларини ўзгартиряпмиз. Ҳозир вазият шундайки, охирги бекатлар тиғиз пайтларда автобуслар билан тўлиб кетади. Оралиқ бекатларда эса йўловчилар автобусларга сиғишмайди. Агар интервалларни қисқартирсак, автобуслар охирги бекатлардан ярмигача тўлиб йўлга чиқишади ва барча бекатларда йўловчи олишлари мумкин бўлади.\nБундан ташқари, биз энг банд бўладиган йўналишлардаги интервалларни қисқартирамиз ва йўловчилар оқимига қараб жамоат транспортларини қайта бўлиб чиқамиз. Йўловчи оқими катта бўлган йўналишларда кўп ўринли автобуслар ҳаракатланади. Кам ўринли автобуслар эса ташувчи йўналишларга қўйилади — маҳаллалардан марказий ва магистрал кўчаларга. У ердан йўловчилар метро ёки магистрал автобусларга ўтиришлари мумкин бўлади.\nШундай қилиб, бизнинг ҳисоб-китобларимизга кўра, Сергелидан шаҳар марказига келаётган киши 15 дақиқа атрофида вақт тежайди.\nЙўналишлар оптималлашуви лойиҳаларини ишлаб чиқишдан олдин йўловчилар оқими мониторинг қилинди. Биз сўровлар ва 51-автобус йўналиши йўловчиларини санаш учун ўрнатилган видеокамераларнинг ёзувларидан фойдаландик.\nЙўналишлар тармоғи — тирик организм. Бизда кўплаб қурилишлар кетяпти, шаҳар ривожланмоқда, ўсмоқда. Аҳолининг қатнаш марказлари ҳам ўзгариб боради. Турли хил омиллардан келиб чиқиб, йўналишлар тармоғи ўзгариб боради. Ишлаб чиқилган йўналишлар тармоғи 10 йил ишлайди деб ҳеч ким кафолат бера олмайди.\nБиз қисқа муддат ичида йўналишлар тармоғини ўзгартиришимиз ва йўловчиларга қулайликлар яратишимиз учун АЙТТ ўз вақтида маълумотни етказиб туради. Агар бизда савдо маркази очилса, биз унга элтадиган йўналишларни ўйлаб чиқишимиз керак, йўловчиларнинг ўзи буни сўрашини кутиш керак эмас.\nЙўналишлар тармоғини оптималлаштиришда жамиятнинг ўрни\nЙўналишлар тармоғини оптималлаштириш бўйича лойиҳаларни биз ижтимоий тармоқларда муҳокама учун эълон қиламиз. Бу ташувчининг йўловчи билан диалогидир. Бизга кўплаб таклифлар келиб тушади, улар ишчи гуруҳ томонидан кўриб чиқилади. Барча таклифлар махсус очилган «Общественный совет по оптимизации пассажирского транспорта» Telegram гуруҳи орқали қабул қилинади.\nБундан ташқари, биз жамоат транспортлари соҳасидаги фаоллар билан шанба кунлари ҳар бир йўналишни оптималлашуви бўйича лойиҳаларни муҳокама қилишга келишиб олдик. Сифатли ва керакли таклифларни, албатта, кўриб чиқишга тайёрмиз ва уларни лойиҳаларга киритамиз. Карантин тугагач, шундай учрашувларни жойларда ташкиллаштирамиз.\nБундан ташқари, йўловчиларга жамоат транспортларидан тўғри фойдаланиш бўйича маълумотларни етказиш учун ҳам ҳаракат қиляпмиз. Охирги бекатларда тушунтирувчи материаллар бўлади.\nОхирги лойиҳа ҳам эълон қилинади. Ишонтириб айтмоқчиманки, ҳеч қайси массив транспортсиз қолмайди. Бизнинг мақсадимиз — жамоат транспортининг ҳаммабоплигини таъминлаш.\nЖамоат транспортининг харажатларни қоплай олиши\nБутун дунёда жамоат транспорти давлат томонидан таъминланади. Ўзбекистон ҳам истисно эмас. Жамоат транспорти — бу ижтимоий лойиҳа, унда ижтимоий қўллаб-қувватлаш муҳим.\nБугун йўналишлар харажатини қоплаш нархи 2000 сўмни ташкил этади, лекин йўл ҳақи нархи 1400 сўм. Биз харажатларни минималлаштиришимиз ва оптималлаштиришимиз мумкин, йўналишларни кам харажатли қилишимиз мумкин, лекин тўлиқ ўзини қоплашга чиқиб бўлмайди.\nОптималлашув ва рационал фойдаланишдан сўнг йўловчиларга қулай ва ташувчиларга фойдали бўлади. Даромад ошади, лекин фойда ҳақида гап кетаётгани йўқ.\nЖамоат транспортининг инфратузилмаси: BRT, трамвайлар ва автобус бекатлари\nҲукумат қарори лойиҳасига кўра, Фарғона йўли кўчасини 2020 йил охиригача реконструкция қилиш режалаштирилмоқда. Бу ҳудудда BRT-автобуслари (тезкор автобус транспорти) учун белгиланган ва асосий қатнов қисмидан ажратилган йўллар қурилади. Бу тезкор жамоат транспортининг тўсиқсиз ҳаракатланишига ёрдам беради.\nБу автобуслар Compas савдо марказидан Амир Темур хиёбонигача ҳаракатланади. Тиғиз пайтларда эса ушбу автобуслар орасидаги интервалларни уч дақиқага қисқартириш режалаштирилмоқда.\nБундан ташқари, ушбу тезкор йўналиш учун 20 та электробус сотиб олиш кўзда тутилмоқда. Ҳозирда ушбу харид бўйича жараён Иқтисодиёт вазирлиги билан мувофиқлаштириш босқичида турибди. У тасдиқлангандан сўнг биз 20 та электробус сотиб олиш бўйича танлов ўтказамиз.\nГаз ёки электр-двигателли ва фақат кўп ўринли автобусларни сотиб олиш бўйича уч йиллик режамиз ҳам бор. Босқичма-босқич дизель автобусларидан воз кечамиз. Янги автобусларни харид қилиб боришимиз билан, биз кам ўринли Isuzu автобусларини эксплуатациядан чиқариб борамиз.\nҲозир Тошкентда кондиционерли 190 та автобус мавжуд. Бу йил фақат 20 та кондиционерли электробуслар харид қилиш режалаштирилган.\nТрамвайларга келсак, мен уларни қайтаришни умуман кўриб чиқмаяпмиз, дея олмайман. Биз бу масалани мақсадга мувофиқлигидан келиб чиққан ҳолда, трамвайларни қайтариш бўйича таклифларни киритиб борамиз.\nТошкентдаги барча 2000 та автобус бекатларини уч йил давомида янгилаш бўйича ягона концепцияни танладик. Улар халқаро стандартларга жавоб беради ва имконияти чекланган йўловчилар учун ҳам қулайликлар яратилади.\nЯнги бекатлар оммавий овқатланиш ёки савдо нуқталарини назарда тутмайди. Амалдаги савдо нуқталарини сақлаб қолиш масаласи кўриб чиқилади. Бу бекатларда йўловчилар учун автобус келиши вақти кўрсатиладиган табло, вендинг автоматлари, банкоматлар ва Wi-Fi бўлади.\nБу бекатлар хусусий тадбиркорларга берилади, улар реклама қўйиш орқали пул ишлашлари мумкин бўлади. Бизда потенциал инвесторлар бор. Улар ҳокимият билан келишув шартларини бажаришлари керак бўлади. Шаҳар ҳокимининг ушбу масала бўйича қарори ишлаб чиқилган ва ҳозир мувофиқлаштириш босқичида. Уни май охиригача мувофиқлаштириш режалаштирилмоқда.\nТошкентда велосипедлар учун инфратузилма яратиш\nТошкентда велосипедлар учун инфратузилма яратиш лойиҳаси Тошкент шаҳар ҳокимлиги, ЙҲХББ, Транспорт бошқармаси томонидан Ўзбекистон ва ЕХҲТ веложамияти билан ҳамкорликда ишлаб чиқилмоқда. Немис компанияси Planungsbüro VAR+ велосипедлар учун инфратузилма яратиш бўйича ўз таклифларини бизга киритишди.\nКонцепцияга кўра, 12 та аҳоли зич жойлашган туманни шаҳар маркази билан боғлайдиган велойўлаклар қурилиши режалаштирилмоқда. Аҳолининг қатнов нуқталари, ҳаракатланиши ва бошқа омиллар ўрганилди.\nЎйлашимча, икки йил давомида биз барча 12 та велосипед йўналишларини ишга туширамиз. Концепция Тошкент шаҳар ҳокимлиги ва Транспорт бошқармаси сайтларида ҳамда ижтимоий тармоқларда муҳокама учун эълон қилинади.\nБундан ташқари, байк-шерингни (велосипедлардан биргаликда фойдаланиш хизмати — таҳр.) татбиқ этиш, велосипедлар тўхташ жойларини қуриш бўйича музокаралар олиб борилмоқда. Бизда ушбу лойиҳани амалга оширмоқчи бўлган потенциал инвесторлар бор.


Мирзиёев божхоначиларни "энг катта порахўрлар", деб атади\n24 июн 2019, Тошкент вақти: 14:03\nЎзбекистон Республикаси Президенти Шавкат Мирзиёев Фарғона вилоятининг Олтиариқ туманида вилоят фаоллари иштирокида ўтказилган видеоселектор йиғилишида импорт билан боғлиқ вазиятдан норози бўлиб, божхоначиларни кескин танқид қилди. Daryo.uzнинг бу ҳақда хабар қилган Фарғонадаги мухбири Президент сўзларидан иқтибос келтирган:\n“Ўзи сизларни, мана, нечтангни қамадим. Ҳамманг булбулдай сайраб ётибсан, бир-бирингга пора берганингни. Битта ташкилотга вакил эдинг ҳамманг. Гўё сизлар жуда адолатли. Энг катта порахўр — сизлар”, - деган Шавкат Мирзиёев.\nПрезидент бундан олдинги чиқишларида молиячиларни"каламушлар", прокуратура ходимларини "ўғри ва ахлат", деб атаган.\nБу сўз бирикмалари ва жумлаларни Шавкат Мирзиёев 19 январь куни Қизириқ туман ҳокимлиги биносида Сурхондарë вилоят фаоллари билан ўтказган учрашувидаги нутқи давомида ишлатган эди.


«Устаси фаранг». Риштонлик фуқаро икки аёлнинг номига кредит олиб чув туширди - xabar.uz\n«Устаси фаранг». Риштонлик фуқаро икки аёлнинг...\n«Устаси фаранг». Риштонлик фуқаро икки аёлнинг номига кредит олиб чув туширди\n10.02.2021 17:04 0 1676\n2020 йилнинг 21 ноябрь куни риштонлик фуқаро Ҳ.Ж. М.Д. исмли аёлнинг ишончига кириб, алдаб, унинг номига А.Темур кўчасида жойлашган кредит дўконидан жами нархи 6.860.000 сўмлик бир дона «Asus» русумли ноутбукни олган. Аммо тўловларни қилмасдан сотиб, пулларни шахсий эҳтиёжларига сарфлаб юборган.\nБундан ташқари, 8 декабрь куни Ҳ.Ж. такроран, алдаш ва ишончни суиистеъмол қилиш йўли билан, У.Ш. исмли аёлнинг номига Рошидоний кўчасида жойлашган кредит дўконидан жами нархи 5.835.000 сўмлик бир дона кондиционер олиб, тўловларни қилмасдан сотиб, пулларни ўз эҳтиёжларига сарфлаб юборган.\nМазкур ҳолат юзасидан Риштон тумани ИИБ ҳузуридаги тергов бўлинмаси томонидан Жиноят кодексининг 168-моддаси 3-қисми «б» банди (фирибгарлик) билан жиноят иши қўзғатилиб, тергов ҳаракатлари олиб борилмоқда.


Омадли сиёсатчи бўлиш учун Россия билан зиддиятга бориш шарт эмас - zarnews.uz\nБаъзида Президент Зеленский Василий Голобородконинг драматик мағлубияти ҳақида сўз борадиган “Халқ хизматкори” (“Слуга народа” Зеленский бош ролни ижро этган) фильмининг навбатдаги қисми учун сценарий ёзишни бошлагандек туюлади.\nАсрлар алмашинуви - бу олдинга қадам ташлаш, албатта. Аммо Донецк Халқ Республикаси (ДХР) ва Луганск Халқ Республикаси (ЛХР) ҳудудларида содир бўлаётган тинимсиз отишмалар, Минск битимларини бузаётган ҳаракатлар, Украина доирасида автоном Донбассиз томонлар ўртасида (Россия ва Украина) ҳеч қандай ярашув бўлиши мумкин эмаслигини ҳис қилаётган Ғарбни чарчатди.\nРоссия агрессияси ҳақида қачонгача жар солиш мумкин? Борган сари Украина кам тингланяпти. Чунки Россия билан Қримнинг бирлашуви - “лойқаланган майдон” найранги таъсирида содир бўлганини жуда яхши билишади. Хусусан, Россиядан нафратланувчи миллатчилар, шу билан бирга, Севастополдаги бизнинг ҳарбий-денгиз базамиз йўқ қилинган тақдирда, НАТО томонидан юзага келадиган яширин хавф мавжудлигини англаб турибмиз.\nУкраинадаги инқироз – бу олиб борилган агрессив антироссия сиёсати ва ҳар қандай йўл билан ўйламасдан Европага яқин бўлишга уринишнинг оқибати. Ғарб билан яқинлашиш мақсадида Россияга лой чаплашни вазифа деб ҳисобловчи Украина раҳбарияти қандай мантиққа асосланаётгани тушунарсиз ҳолат.\nСобиқ иттифоқ ҳудудининг янги давлатлари Россия билан турлича муносабатларда бўлишмоқда. Бироқ бу ҳолат уларнинг Европа ва АҚШ билан ажойиб алоқалар ўрнатаётганлигига халақит қилмаётгани барчага маълум.\nБундан Грузия мустасно ҳисобланади. Аммо бугунги кунда унинг сиёсати ҳам РФга нисбатан бир мунча ўзгарди. У ерда “москалларни (москваликлар) яксон қилишга” ёки рус тилида сўзлашувчи аҳоли ҳуқуқларини чеклашга ундовчи сиёсатчилар деярли қолмади. Россия билан дўстлик муносабатлари энг юқори чўққига кўтарилган бир вақтда нима сабабдан, тўсатдан Европа томон йўналиш олиш бошланганини тушуниш қийин. Европа билан яқин бўлиш учун қўшнини оёқлар билан эзғилаш шартми? Иккинчи жаҳон урушида собиқ иттифоқнинг айби борасида сиёсий сафсата айтиш шартми? Ёки Зеленский ҳақиқатдан ҳам поляклар тўсатдан Волинда ва Польшанинг Лвовида бўлиб ўтган бандеровчилар қирғинини унутиб, Украинани яхши кўриб қолди, деган фикрдами? Яна бир-икки йилдан сўнг ўзининг бандеровчилари билан тинимсиз эҳсон сўровчи Украинадан Европа қочишни бошлайди.\nЗеленский турли сиёсий кучлар билан ўйин қилаётганини Кремл жуда яхши тушуниб турибди. Бироқ ҳозирча биз ҳарбий жиноятчи Бандерага шараф айтилаётганини, Украинани фашистлардан қутқарган собиқ иттифоқ саркардалари шарафига ўрнатилган ёдгорликлар йўқ қилинаётганини кўряпмиз. Бандеровчиларнинг “шамширлар ўйинини” аллақачон тўхтатиш вақти келган.\nРоссия илгаригидек, Украинага дўстлик қўлини чўзмоқда. Лекин у Кравчук, Кучма каби етакчиларнинг “дўстлигидан” тўйган. Айнан улар мамлакатни шу аҳволга солди. Бир вақтлар украиналик ҳажвиячи Остап Вишня бу вазиятни кўра билган эди. Фақатгина Россия билан ўрнатиладиган самимий дўстлик – президент Зеленскийнинг сиёсий ва иқтисодий муваффақияти гарови бўла олади.\n“Европа бизга ёрдам беради” деган хом хаёлга берилмаслик керак. Украинанинг асосий ҳомийси ҳозирча АҚШ бўлиб турибди. Бироқ Трамп жуда ўзгарувчан, у исталган вақтда Украинага тескари қараши мумкин. Европа ҳам бироз муддатдан сўнг Киевга бепул жилмайишни камайтириб, Россия билан алоқаларини тиклайди. Кейин нима бўлади?\nРФ ташқи разведкаси истеъфодаги полковниги, ёзувчи Михаил ЛЮБИМОВ. (“АиФ” №10, 2020 йил).


Wednesday, 27 June 2018 14:11\nШундай экан, ҳажжи мабрурниниг савоби фақатгина жаннатдир. Агар ҳисобини фақатгина Аллоҳнинг ўзи биладиган бу ажрларга мағрибу машриқдаги мусулмонларнинг Аллоҳнинг байтига интилиши, Маккаи мукаррама ва пайғамбаримизнинг манзиллари бўлмиш Мадинаи мунаввара зиёратини хуш кўришларини қўшсак, нима учун ҳар бир мусулмон ҳаж сафарига интилиши ва унинг руҳи ўша диёрга бориш, байтуллоҳни тавоф қилиш, “раҳмат тоғи”(Арафот)га чиқиш ва Раҳмоннинг меҳмонлари сафига қўшилишни яхши кўришини тушуниб етамиз. Лекин унинг бу орзуларини баъзи сабаблар ўзгартириб юборади: ҳажга борувчилар ёши ва сонининг чегаралаб қўйилгани, оғир бетоблик, камбағаллик, мажбурий тобеълик ва бошқалар. Лекин Аллоҳ таоло ҳаж амалини фарз қилганда уни имкониятга боғлаб қўйди. Шунинг учун, агар ким бу улуғ ибодатни қодир бўлмаганлиги учун бажара олмаса, гуноҳкор бўлмайди.\nБалки, агар Аллоҳ фазлу карам қилса, қодир бўлмаган кишининг узридан ўтибгина қолмай, унга ҳаж кунларида ҳожиларга ажрда шерик бўлиши учун улуғ бир фурсатни беради. Бу кунлар зулҳижжа ойининг аввалги ўн куни бўлиб, оз амаллар билан кўп савоблар ва ҳасанотларга эга бўлишдир. Бу улуғ кунлар Аллоҳ таолонинг улкан совғаси ва мусулмонлар бу кунда кўплаб яхшиликлар қилишлари керак. Бу кунларнинг фазли ҳақида Ибн Аббос розияллоҳу анҳудан ҳадис ворид бўлган.\n“Ибн Аббос розияллоҳу анҳу айтадилар:\n“Расулуллоҳ соллаллоҳу алайҳи васаллам: “Мана шу кунлар(Зулҳижжа)да қилинган солиҳ амал бошқа кунлардаги солиҳ амалдан кўра Аллоҳга маҳбуброқдир”. Шунда саҳобалар сўрадилар: “Эй Аллоҳнинг Расули, Аллоҳ йўлида қилинган жиҳод ҳамми?” Пайғамбаримиз соллаллоҳу алайҳи васаллам: “Ҳа, Аллоҳ йўлида қилинган жиҳоддан ҳам, илло бир киши жони ва молини сарфласаю ундан ҳеч нарсасиз қайтса, мустасно”, дедилар.\nҲажга қодир бўлмаган ва баъзи тўсиқлар сабабли бора олмаган кишилар ушбу кунларда солиҳ амалларни ғанимат билиб, унумли фойдаланиб қолмоқлари керак. Баъзан бу кунларни солиҳ амаллар билан ўтказиб, хато ва нуқсонли ҳаждан кўра афзал савобга эга бўлиш мумкин.\nҲажга қодир бўлмаганлар нима сабабдан бу савобларга эга бўладилар?\nУларнинг жасадлари ўз юртларида бўла туриб, руҳлари қандай қилиб ҳаж қилиши мумкин?\nНият қилиб, Аллоҳ розилиги учун солиҳ амаллар қилиш орқали қай тарзда ҳаж қилганлик савобига эга бўлиш мумкин?\nБу фазилатларга эга бўлиш учун сабаб бўладиган ишларга суннати набавийдан мисоллар келтирамиз.\nНамозни адо қилиш учун масжидга қараб юриш.\n“Абу Умома розияллоҳу анҳудан ривоят қилинади:\n“Расулуллоҳ соллаллоҳу алайҳи васаллам айтдилар: “Кимки фарз намозини жамоат билан адо қилиш учун юрса, бас, у ҳаж қилгандекдир. Ва кимки нафл (чошгоҳ) намозини адо қилса, у умрани бажаргандекдир”.\n“Расулуллоҳ соллаллоҳу алайҳи васаллам айтдилар: “Кимки уйидан пок ҳолда фарз намозини адо қилиш учун чиқса, унинг ажри худди эҳром боғлаган ҳожининг ажридекдир. Ва кимки фақатгина чошгоҳ намози учун чиқса, унинг ажри умра қилувчининг ажридекдир”.\nБомдод ва хуфтон намозларини жамоат билан ўқиш.\n“Абу Зар розияллоҳу анҳудан ривоят қилинади:“Расулуллоҳ соллаллоҳу алайҳи васалламнинг бир жамоа саҳобалари айтдилар: “Эй Аллоҳнинг Расули, бойлар савобда биздан ўтиб кетишди – биздек намоз ўқийдилар, биздек рўза тутадилар ва ортиқча молларидан садақа қиладилар”. Шунда Расулуллоҳ соллаллоҳу алайҳи васаллам: “Аллоҳ сизларга жамоат билан ўқилган хуфтон намозининг савобини ҳажга тенглаштириб қўймадими? Яна, жамоат билан ўқилган бомдод намозининг савобини умрага тенглаштириб қўйди-ку”, дедилар”.\nБомдод намозидан сўнг то қуёш чиққунча масжидда эътикоф ўтириш ва чошгоҳ намозини адо қилиш\n“Анас ибн Молик розияллоҳу анҳудан ривоят қилинади: “Расулуллоҳ соллаллоҳу алайҳи васаллам айтдилар: “Кимки жамоат билан бомдод намозини адо қилса, сўнг то қуёш чиққунча Аллоҳнинг зикрида бўлса, кейин икки ракат намоз ўқиса, унга мукаммал ҳаж ва умранинг савоби берилади”\n“Абу Умома розияллоҳу анҳудан ривоят қилинади: “Расулуллоҳ соллаллоҳу алайҳи васаллам айтдилар: “Кимки эрта билан масжидга фақатгина илм ўргангани ёки ўргатгани борса, унга тўлиқ ҳаж амалининг савоби берилади”\n“Зайд ибн Жуҳаний розияллоҳу анҳудан ривоят қилинади: “Расулуллоҳ соллаллоҳу алайҳи васаллам айтдилар: “Ким бир ғозийни ёки ҳожини жиҳозлантирса ёки рўзадорни таомлантирса, унинг ажри ғозий, ҳожи ва рўзадорнинг ажридан бирор нарса камаймаган ҳолда берилади”.\nҲажга кетувчи биродари ҳаққида унинг ҳаж амали енгил бўлишини сўраб дуо қилиш.\n“Абу Дардо розияллоҳу анҳудан ривоят қилинади:\n“Расулуллоҳ соллаллоҳу алайҳи васалламнинг мана бундай деганларини эшитганман: “Ким бир биродарини ғойибона дуо қилса, муваккал бир фаришта “Амин сенга ҳам бўлсин” деб туради. Шунингдек, ким биродари ёки ўзи учун қадрли инсон ёки умуман танимаган бир мўмин ҳаққида дуода бўлса ҳам бу унинг ҳаж амали енгиллашишига сабаб бўлади”.\nMore in this category: « ЮРТНИНГ ЧИН ЎҒЛОНИ Қурбон ҳайитини нишонлаш тўғрисида Ўзбекистон Республикаси Президентининг қарори »


Интернетни портлатган «Онайни»ни куйлаган қиз қўшиққа изоҳ берди — видео - ShouBiz.uz\nИнтервью 10:24 | 31.5.22\nИнтернетни портлатган «Онайни»ни куйлаган қиз қўшиққа изоҳ берди — видео\nХонанда уни «Artist» лойиҳасида ижро этган\n«Zo’r Tv» орқали эфирга узатилган «Artist» лойиҳаси иштирокчиси Фотиҳабегим Хафизова телеканалнинг YouTube лойиҳасига берган интервьюсида ижтимоий тармоқларда муҳокамаларга сабаб бўлган қўшиғига изоҳ берди.\nУ «Artist» лойиҳасида Madcon’нинг «Beggin» таронасини ижро этган. Баъзи тингловчилар шу қўшиқда Фотиҳабегимнинг ҳақоратли сўз ишлатганини айтган. Бироқ хонанданинг ўзи ундай бўлмаганини таъкидлади. Интервью пайтида у «Beggin» қўшиғининг айнан шу қисмини куйлаб берган.\n«Ҳозир университетимизда имтиҳонлар бошланди. Хонага кирганимда, ҳамма ўша қўшиқни айтиб беради. Шунда ‘Мен сўзларини биламан’, дейман. Ўша пайтда куламан. Чунки бу менинг айбиммаслигини тушунаман. Сўзларини тўғри айтганман. Одамларнинг қулоғи шундай эшитган. Ҳарфларни алмаштириб юбормаганман. Биринчи марта шундай изоҳларни кўрганимда, ‘Нима дедим?’, деб ўйлаганман. 1 ҳафтадан кейин Telegram’да тарқалишни бошлади. Шунда билганман», — дейди у.


Болалиги автобусда ўтган "Фиръавн". Ёхуд ўғрига кўмаклашиб, одамийликдан сабоқ берган қаҳрамон - Халқ сўзи\n09:31 08 Сентябр 2020 Спорт\nМашғулотга ҳар куни 4,5 минг километр йўл босиб борган ўсмир жаҳоннинг энг кучли футболчиларидан бирига айланди. Унгача эса ўғрига кўмаклашиб, одамларга одамийликдан сабоқ берди.\nМуҳаммад Салоҳ 1992 йилда Мисрнинг Басюн шаҳрида туғилган. Англиянинг «Ливерпул» клуби аъзоси. Дунёнинг энг кучли футболчиларидан бири. ”Фиръавн”, «Миср қироли» деган лақаблари бор. Уни 2019 йилда Time журнали жаҳоннинг 100 энг обрўли одами рўйхатига киритган. Шу йилнинг январида эса Лондондаги Тюссо музейида Салоҳнинг қиёфаси акс этган ҳайкал қўйилиши маълум қилинди.\nМисрнинг чекка бир гўшасида туғилиб ўсган болакайнинг ҳали ўттиз ёшга кирмай туриб дунё миқёсида шу қадар шон-шуҳрат қозониши ақл бовар қилмайдиган ҳоллардан биридир. У бундай юксак эътирофга қаттиқ меҳнат, тиришқоқлик,ўз устида ишлаш эвазига эришди.\nКелинг, унинг ёшлигига бир қур назар ташлайлик. Унинг отаси билан тоғаси футболчи бўлишган. Ҳаваскор клубларда тўп суришган. Муҳаммаддаги истеъдодни пайқаган отаси уни «Иттиҳад Басюн» клуби футбол академиясига олиб боради. Ўйинларнинг бирида у Қоҳиранинг «Мокавлун» клуби скаути назарига тушади. Шу тариқа ушбу клуб машғулотларига қатнай бошлайди. Лекин қанақасига, денг. Муҳаммад истиқомат қилаётган шаҳар билан Қоҳира оралиғи машинада 4,5 соатлик йўл эди. У ҳар куни эрталаб соат 8 да мактабга борар, икки соат ўқигач, Қоҳира сари йўлга тушарди. Бунинг учун бир эмас, икки эмас, учта автобусга чиқишига тўғри келарди. Уйига тунда қайтарди. Ҳафтанинг беш-олти куни шу зайлда кечарди.\n— Бу кўп вақтимни олишидан ташқари катта куч сарфлашимни талаб қиларди, албатта, — дея эслайди Англия матбуотига берган интервьюсида қаҳрамонимиз. — Автобусда йўловчилар кўплигидан тик оёқда келган пайтларимни айтмайсизми? Лекин менда иштиёқ кучли эди.\nБизда Муҳаммад Салоҳ бошидан кечирган бу қийинчиликни соддагина қилиб «Йўл азоби — гўр азоби», дейишади. Аммо ҳар қандай азобнинг ҳам охир-оқибат роҳати бор. Бу ҳақда қисман тўхталдик. Кейин бу мавзуга яна қайтамиз.\nКлуб базасидан унга хона ажратилгач, йўл билан боғлиқ қийинчилик ортда қолди.2010 йилнинг 3 майида Миср чемпионати доирасида «Ал Мансури» жамоасига қарши кечган учрашувда у илк бор захирадан майдонга тушди. Уч мавсум ичида команданинг асосий таркибидан мустаҳкам ўрин олди. 2012 йилнинг бошида Порт-Саидда юз берган фожиа сабабли Миср чемпионати ўйинлари тўхтатилди. Шунда Швейцариянинг «Базел» клуби Мисрнинг 23 ёшгача бўлган футболчилардан иборат терма жамоаси билан ўртоқлик ўйини ўтказди. Муҳаммад учрашувнинг 2-бўлимида майдонга тушди. Шунга қарамай икки тўп киритиб жамоасининг 4:3 ҳисобида ғалаба қозонишига катта ҳисса қўшди. Унинг ўйини рақиб жамоа раҳбариятига катта таассурот қолдирди. Ўша йилнинг 10 апрелида Салоҳ «Базел» билан тўрт йиллик шартнома тузди.\n— Европа клубига ўтишим мен учун жуда катта синов бўлди, — дейди у. — Аввало тил муаммосига дуч келдим. Швейцария кўчаларида одамларга араб тилида мурожаат қилишга мажбур бўлардим. Елка қисиб ўтиб кетишарди. Қолаверса, бу ерда менталитет ҳам, тартиб ҳам батамом бошқача эди. Машғулотларга кечикиб келишни тасаввур ҳам қилиб бўлмасди. Хаёлимни «Бу ердаги ҳаётга мослашаман, акс ҳолда Мисрга қайтиб кетишим зарур» деган фикр чулғаб олди. Тил ўрганишга жиддий киришдим. Европадаги ҳаётга мослаша бошладим.\nСалоҳ «Базел» сафида қаторасига икки бор мамлакат чемпиони бўлди. 47 та ўйинда 9 та гол урди. Боз устига Чемпионлар лигасида ҳам ўзини кўрсата олди. Айниқса, Чемпионлар лигаси гуруҳ босқичида «Челси» дарвозасига гол киритиб, жамоасининг шундай кучли рақиб устидан ғалаба қозонишига ҳисса қўшгани кўпчилик эътиборини тортди. Кутилганидек, 2014 йилнинг январида «Челси» уни тахминан 11 миллион фунт стерлингга сотиб олди. Жозе Моуриньо қўли остида юлдуз футболчилар жамланган жамланган жамоада Салоҳ барқарор ўйин намойиш эта олмади. Талабчан мураббийнинг ундан кўнгли тўлмаётганди. Бу эса пировардида Салоҳнинг 2015 йилнинг 2 февралида Италиянинг «Фиорентина» клубига ижарага берилишига олиб келди. ”Фиорентина”да у сермаҳсул футбол намойиш этишга киришди. Хусусан, Италия кубоги ярим финалида «Ювентус» дарвозасига 2 та гол киритди ва айнан шунинг эвазига «фиалкалар» 2:1 ҳисобида ғалаба қозонишди. ”Фиорентина” Салоҳни олиб қолишга ҳарчанд уринмасин, футболчи фаолиятини «Рома»да давом эттиришга қарор қилди. Пировардида Муҳаммад Салоҳ 2016 йилги мавсум якунига кўра, «Рома»нинг энг кучли футболчиси деб топилди. У барча мусобақаларда 15 та гол киритиб, 6 та голли узатма берди. Рим клуби унинг ҳақ- ҳуқуқини тўлиғинча сотиб олди.\n2017 йилнинг 22 июнида эса «Рома» Салоҳнинг «Ливерпул»га ўтиши билан боғлиқ олди-сотди хусусида маълумот тарқатди. Қўшимча бонусларни ҳисобга олмаганда «қизиллар» унинг трансфери учун 42 миллион евро тўлашди. Бу ўша пайтда «Ливерпул» тарихидаги рекорд кўрсатгич бўлганди.\n— Бу ерда ажойиб жамоа шаклланган, — деганди ўшанда Салоҳ. — Ўтган мавсумда жамоанинг ўйинларини кузатиб, клубда ҳамма нарса ғалаба қозониш учун йўналтирилганини ҳис этдим. Мен биргаликда ниманидир ютамиз, деб умид қиламан.\nМуҳаммаднинг умидлари ушала бошлади.”Ливерпул” 2017/2018 йилги Чемпионлар лигаси мавсумида финалда Мадриднинг «Реал»ига қарши майдонга тушди. Аммо Серхио Рамос билан тўп учун курашда Салоҳ қаттиқ жароҳат олиб, биринчи бўлимдаёқ майдонни тарк этди. Ўйин «Ливерпул»нинг 1:3 ҳисобидаги мағлубияти билан якунланди. Аммо келаси мавсумда жамоа ниятига етди.Финалда «Тоттенхэм» 2:0 ҳисобида мағлуб этилди. Салоҳ пенальтидан гол киритди. У Европа Чемпионлар лигасида ғолиб чиққан биринчи мисрлик футболчига айланди. Орадан кўп вақт ўтмай «Ливерпул» билан Европа суперкубогини ҳам боши узра кўтарди.\nМуҳаммад Салоҳ жуда тезкор ва меҳнатсевар футболчи саналади. Дриблинг устаси. Универсал ҳужумчи. Ўзи учун ҳам, шериклари учун ҳам голли вазият ярата олади. ”Ливерпул”да у нисбатан ҳужумкорроқ ўйин кўрсата бошлади. Бош мураббий Юрген Клопп уни рақиб дарвозасига яқинроқ позицияда ўйнашини маъқул кўрди. Салоҳнинг сермаҳсул футбол намойиш этишида шу мураббийнинг улуши катталигини бугун ҳеч ким инкор қилолмайди. Боз устига ўта меҳнаткаш. Уйида ҳам дарвоза ўрнатиб, аниқ зарба йўллаш борасидаги маҳоратини чархлаб борганига нима дейсиз. Мухбирлар «Дарвозада ким туради?», дея сўрашганида у ўзига хос табассум билан «Дарвоза тўрининг уч-тўрт жойидан тешиб қўйганман. Айнан шу тешикларни мўлжаллаб зарба йўллайман», дея жавоб берди.\nУ Англия чемпионатида кўплаб рекордларни ўрнатди. Масалан, дебют мавсумида «Ливерпул» сафида 44 та гол киритди. Бир мавсумда чап оёғи билан энг кўп (22 та) гол киритган футболчи бўлди. Умуман, унинг ютуқларини санаб адоғига етиш қийин.\nҚаҳрамонимизнинг хайрли ишлари ҳам бениҳоя кўп. Миср чемпионатида ўйнаб юрган кезларида Салоҳнинг оиласини тунаб кетишади. Ўғри топилади ва полиция томонидан қўлга олинади. Отаси ўғрига қарши айблов эълон қилишни сўрашга ҳозирланганида Муҳаммад Салоҳ ишни ёпишни сўрайди. Шундан кейин ўғрига моддий ёрдам кўрсатади ва унинг иш топишига кўмаклашади. Футболчи она шаҳридаги 450 нафар эҳтиёжманд оилага ўз шахсий хайрия жамғармаси ҳисобидан моддий ёрдам беряпти. Шунингдек, молиявий қийинчиликларни енгишга кўмаклашиш ниятида Миср ҳукуматига 300 минг доллар ҳадя қилган.\nДунёда, хусусан, Мисрда унинг обрўси жуда катта. Минглаб мисрлик ёш болалар худди Салоҳ каби кучли футболчи бўлиш орзуси билан тонгни қаршилашмоқда. Дарвоқе, айнан унинг голи эвазига Миср терма жамоаси Россия майдонларида ўтказиладиган жаҳон чемпионати финал қисмига йўл олганди. Бу Мисрда чинакамига байрам қилинди. Терма жамоа 1990 йилдан кейин биринчи марта мундиал йўлланмасини қўлга киритганди-да. Айтмоқчи, шунда футболчининг шарафига Қоҳирадаги мактабларнинг бири Муҳаммад Салоҳ деб номланди.\nБундан атиги ўн икки-ўн уч йилча муқаддам тирбанд автобусларга чиқиб, минглаб чақирим йўл босган, машғулотларни канда қилмаган, ҳали- ҳануз ўз устида қаттиқ ишлайдиган Муҳаммад Салоҳнинг фаолияти шубҳасиз, бизнинг футболсевар ёшларимиз учун ҳам ибратлидир.


Тинчлик, эзгулик, ободлик, аҳиллик ифодаси » Do'stlik don maxsulotlari\nDo'stlik don maxsulotlari » Umumiy » Тинчлик, эзгулик, ободлик, аҳиллик ифодаси\nАвтор: admin от 11-03-2017, 14:19, посмотрело: 274\nБу йилги ҳашар Президентимиз Шавкат Мирзиёев раҳнамолигида демократик давлат, фуқаролик жамияти, фаровон келажак барпо этишга йўналтирилган ислоҳотлар янги босқичга кўтарилган бир шароитда ўтаётгани ҳар бир юртдошимизнинг юрт тақдирига дахлдорлик туйғусини кучайтирмоқда.\nЎзбекистон Республикаси Вазирлар Маҳкамасининг 2017 йил 2 мартдаги фармойиши асосида мамлакатимизда март-апрель ойлари ободонлаштириш ва кўкаламзорлаштириш ойлиги, деб эълон қилинди. Унинг доирасида 11-12 март кунлари умумхалқ хайрия ҳашари ўтказилмоқда.\nБугун эрта тонгдан мамлакатимизнинг барча ҳудудларида бутун халқимиз, ёшу қари баҳамжиҳат бўлиб аҳоли пунктлари, хиёбонлар, кўчалар, йўллар, кўп қаватли уйлар атрофи, ҳовли-жойларни тозалашга киришди. Ҳашарчиларнинг саъй-ҳаракати билан қабристонлар, муқаддас қадамжолар, тарихий ёдгорликлар атрофи ободонлаштирилмоқда. Наврўз байрами муносабати билан ишга туширилиши режалаштирилаётган янги иншоотлар, намунавий уй-жойлар қурилишида уста-ҳунармандларга ҳашарчилар яқиндан кўмак бераётир.\nДавлатимиз раҳбари ташаббуси билан қабул қилинган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси ҳамда «Халқ билан мулоқот ва инсон манфаатлари йили» Давлат дастурида белгиланган муҳим вазифаларни амалга ошириш барчамизнинг зиммамизга катта масъулият юклайди. Бу жараёнда ҳашарнинг ҳам ўзига хос ўрни бор.\n– Ҳашарда туманимиздан олтмиш беш мингдан кўпроқ аҳоли иштирок этаётгани юртдошларимизнинг юрт ободлиги, тўкинлик, фаровонликка ўз улушини қўшишга интилишидан далолатдир, – дейди «Маҳалла» хайрия жамоат фонди Учтепа тумани бўлинмаси раиси Зикрилла Асадов. – Барча маҳаллалар, меҳнат жамоалари, таълим, тиббиёт ва бошқа муассасаларда тозалик, ободонлаштириш ишлари уюшқоқлик билан ташкил этилмоқда. Туманимиз марказида барпо этилаётган Маданият ва истироҳат боғида иш қизғин тусга кирди. Боғни тозалаш, теварак-атрофни тартибга келтириш, бу ерда аҳоли муносиб ҳордиқ чиқариб, дам олиши учун қулай шароит яратишда усталарга кўмак берилмоқда. Туманимизнинг Истироҳат кўчасида ҳам шундай ҳашар уюштирилди. Йўл бўйини ободонлаштириб, яшил ҳудудларни кенгайтирдик. Умуман, икки кунлик ҳашар давомида маҳаллалар, кўп қаватли уйлар атрофи, йўллар бўйига, хиёбонлар, боғларга ўн беш минг тупдан кўпроқ мевали ва манзарали кўчат экилади. Кам таъминланган оилаларга уч юз тупдан кўпроқ мевали дарахт, ёнғоқ кўчатларини етказиб бердик.\n– Ҳашарда саховатпешалик, беғараз ёрдам, меҳр-мурувват каби тушунчалар янада сайқалланади, – дейди Қибрай тумани «Янгийўл» маҳалла фуқаролар йиғини диний маърифат ва маънавий-ахлоқий тарбия бўйича маслаҳатчиси Раъно Эргашева. – Маҳалла аҳли баҳамжиҳат бўлиб, ҳудудларни тозалаш баробарида ўзгалар кўмагига муҳтож инсонлар, боқувчисини йўқотган оилалар, кексалар ҳолидан хабар олинади. Қабристонларда ҳашар уюштирилиб, ўтганлар руҳи ёд этилади.\nҲашар мамлакатимизнинг барча ҳудудларида ана шундай уюшқоқлик ва баҳамжиҳатлик руҳида давом этмоқда.скачать dle 10.4фильмы бесплатно


Сирдарёда минерал ўғит ишлаб чиқарадиган йирик завод қурилади – КУН УЗ\nГлавная / Жамият / Сирдарёда минерал ўғит ишлаб чиқарадиган йирик завод қурилади\nAnvar 13.04.2018\tЖамият Comments Off on Сирдарёда минерал ўғит ишлаб чиқарадиган йирик завод қурилади 29 Показы\nСирдарё вилояти Янгиер шаҳрида минерал ўғит ишлаб чиқарадиган йирик завод қуриш режалаштирилган. Бу ҳақда Президент Шавкат Мирзиёев Сирдарё вилояти фаоллари ва мутасадди раҳбарлар иштирокидаги йиғилишда маълум қилди.\n«Янгиер шаҳрида 2019-2023 йилларда йилига 300 минг тонна аммиак ва 360 минг тонна карбамид минерал ўғитини ишлаб чиқариш заводини қуриш бўйича йирик лойиҳани амалга ошириш режалаштирилган. Бунинг учун хорижий инвестициялар жалб этиш, Жанубий Корея, Германия, Япония, Хитой каби давлатларнинг замонавий технологияларини олиб келиш мўлжалланган. Завод фойдаланишга топширилгач 850 та янги иш ўрни яратилади», дейилган президент матбуот хизмати хабарида.\nминерал ўғит Сирдарё Янгиер\t2018-04-13\nTags минерал ўғит Сирдарё Янгиер\nПред. Кремль Путиннинг 2017 йилдаги даромадлари декларациясини маълум қилди\nСледующая Президент Сирдарёда йиғилиш ўтказмоқда


Мамлакат фундаментал ислоҳотларга муҳтож, Шавкат Мирзиё эса вилоятларга бориб, ҳаммага ақл ўргатиш билан овора. Ўзбеклар майдонларга чиқадиган вақт келмоқда! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:14 - Мамлакат фундаментал ислоҳотларга муҳтож, Шавкат Мирзиё эса вилоятларга бориб, ҳаммага ақл ўргатиш билан овора. Ўзбеклар майдонларга чиқадиган вақт келмоқда!\nКўп марта айтганимиздек, Ўзбекистонимиз демократия ва инсон эркинликлари бўйича жаҳон мамлакатлари рўйхатида охиридан 2-чи ўринда туради. Яъни, ватанимиз - КАТТА ЗИНДОН. Бошқа тарафдан, ҳукумат халқни алдаш учун бизда ўртача ойлик 120 доллар атрофида эканлигини айтишга бошлаган бўлса ҳам, аслида Ўзбекистонда ўртача ойлик 60-70 доллар атрофида. Қозоғистон ва Туркманистода эса, 500 доллар атрофида, ҳатто қашшоқларнинг қашшоғи, тоғдан бошқа ҳеч нарсаси бўлмаган Қирғизистонда ҳам 200 доллардан кўп.\nБундай ғариб ва аянчли аҳволдан косметик ўзгартиришлар ёрдамида чиқиб бўлмайди. Ватанимиз фундаментал сиёсий, иқтисодий, ижтимоий, ҳуқуқий, ҳарбий ислоҳотларга муҳтож.\nКеча Бухорога келган Президент Шавкат Мирзиё эса, икки кундан бери тўғри келган жойда ҳаммага маслаҳатлар бериш билан овора бўлмоқда. У туризмни янада ривожлантиршдан тортиб, ҳарбий қўшинларнинг жанговар салоҳиятини янада юксалтириш бўйича учрашувлар ўтказиб, оламшумул маслаҳатлар берибди.\nРасмда Шавкат Мирзиёни Бухорордаги ҳарбий қисмлардан бирида кўрмоқдасиз. Тахмин қилиш мумкинки, у аскарларга шундай деган: “2010 йили қирғиз фашистлари ўзбекларни ТИРИКЛЙИН ёққанлари, ўзбекнинг қиз-аёлларини ПОДАЛАШИБ ЗЎРЛАГАНЛАРИ, ҳомиладор ўзбек аёлининг қорнини ёриб ва ҳали туғилмаган ЎЗБЕК ЧАҚАЛОҚнинг бошини кесиб олиб, копток қилиб тепганлари, 3 кунда 300 ўзбекни ваҳшийларча ўлдирганлари ҳақида чет элга чиқволган миллат хоинлари турли нарсаларни валдираб ётибдилар. Бизни ҳеч нарса қилмаганликда айламоқдалар. Тўғри, у пайтда мен фақатгина Бош вазир эдим. Мана энди Президентман, менга Қирғизистондек давлатнинг ордени берилди, мен уни рад этмадимми, демак, қирғизларга хизмат қилишга мажбурман. Бундан руҳланиб кетган қирғиз фашистлари 2010 йили Қирғизистонда қилган ишларини Ўзбекистонга келиб ҳам қилмоқчи бўлсалар, умид қиламанки, энг камида МЕНИНГ ХОТИНИМ ва ҚИЗИМни қирғиз фашистлари подашиб зўрлашларига йўл бермайсизлар, менинг аскарларим. Сиз уларни тўхтатиб турсангиз, мен оилам билан Алишер Усмонов ҳадя қилган учоқда Москвага қочволаман.”\nҲа, Шавкат Мирзиёнинг Бухорога келмасдан аввал, яъни 1,5 йилдан бери гапираётган қуруқ гаплари ва тутзорларни кенгайтириш, аччиқ гаримдорилар экиш каби мавзуларда, бугун эса Бухорода қоркўлчилик ва исириқ етиштириш ҳақидаги вайсашлари, қизини тезроқ вазир қилиш мақсадида мактабгача таълим тизимига эътибор бериб қолгани, ҳукумат каламушлар билан тўлиб, ўзи КАЛАМУШБОШИ бўлиб қолганини тан олганини ҳисобга олмасак, у ҳали ҳеч қандай ислоҳотлар, энг кераги, сиёсий-иқтисодий ислоҳотлар дастури эълон қилгани йўқ.\nҚўғирчоқ Олий Мажлис, қўғирчоқ сиёсий партиялар ва қўғирчоқ оммавий ахборот воситалари ҳалигача қўғирчоқ бўлиб юриптилар!\nРасмда кўриб турганингиз аҳмоқ аскарлар ҳали ҳам Ўзбекистонда Лубянканинг топшириғи ва ёрдамида тожик аслли ҳаромий Ислом Карим тарафида яратилган тожиклар режимининг қўғирчоқларидир. Улар ватан ва миллат каби тушунчалардан узоқдалар. Агар уларда миллат тушунчаси бўлса, қирғиз фашистлари ўзбекларни қирғин қилганига кўз юмармидилар?\nЭй, ўзбеклар! Бу аҳволдан чиқишнинг ягона демократик йўли – майдонларга чиқиб, Ўзбекистондаги тожиклар режимини тугатишдир. Майдонларга чиқишга тайёрланаверинг. Демократик йўл билангина демократияга эришиш мумкин.


Археологлар неолит даврига оид ёдгорликни тадқиқ қилмоқда - Номадлар,Турклар,Қозоқ одатлари ва анъаналари,Қозоғистон табиати | QazaqTV\nАрхеологлар неолит даврига оид ёдгорликни тадқиқ қилмоқда\n#Археолог #Олтой #топилма #Боборикино\nЎн йилча илгари қозоғистонлик археологлар ҳақиқий мўъжиза - неолит даврига оид манзилгоҳни топганди. Бу вақт мобайнида кўплаб қимматли экспонатлар аниқланган. Иш махсус тизим бўйича олиб борилмоқда: аввалига ҳудуд квадратларга ажратилади, сўнг объектга қаватма-қават ишлов берилади. Улардан ҳар бири муҳим, дейди олимлар, чунки ҳар битта қатлам тупроғи маданий хусусиятга эга.\nЕлена Лялина, археологик маркази илмий ходими:\n- Бу ерда якунига етказилган квадрат ва деворлар мавжуд. Мана шу деворларни ҳам кўздан кечирамиз ва турли тупроқ қатламлари кўринади, улар стратиграфияни, қатламлар жойлашувини кўрсатади. Тупроқ қандай йиғилгани, қайси жойида топилмалар кўплиги, улар қайси қатламга оидлиги кўзга ташланади.\nАрхеологлар Павлодар вилоятидаги Аккўли туманида рўзғор ашёлари, меҳнат қуроллари, отлар ва йирик шохли чорва моллари қолдиқларига дуч келган. Бу эса эрамизгача бўлган олтинчи мингйилликда ушбу минтақада жониворлар қўлга ўргатилган бўлиши мумкинлигини билдиради. Бундан ташқари, мутахассислар фикрича, қадимий аҳоли фақат жониворларни хонакилаштириш билангина эмас, амалий безак ҳунари билан ҳам шуғулланган. Сопол идишлардаги нақшлар шундан далолат беради. Археолог Виктор Мерц тахмин қилишича, мазкур артефактлар Боборикино маданиятига тегишли.\nВиктор Мерц, тарих фанлари номзоди:\n- Олтой ўлкасидаги кичикроқ манзилгоҳ мавжуд бўлиб, худди шунга ўхшаш сопол идишлар учрайди, аммо биз бу ёдгорликни энди ўрганмоқдамиз, Боборикино маданиятига ўхшайдиган мазкур сопол идиш ҳақида илк марта эълон қилдик. Энг олис аналогия Уралортида, мана. Аниқроғи, Тюмень тумани, Екатеринбургда. У ерда мана шу Боборикино сопол идишлари аниқланган.\nҚадимий археологик топилмаларга бой бўлган мазкур туманда охиригача ўрганилмаган яна бир неча ёдгорлик қолган. Шунинг учун олимлар тадқиқотни давом эттирмоқда.\nБеларусда ҳарбий драмани суратга олиш ишлари тугади\nҚозоғистонлик аскар хоки юртига қайтарилди\nТарозда кумуш танга топилди


Ўзбекистон 273 31.05.2019 15:55:45\nКоррупция – ривожланиш йўлидаги катта муаммолардан бири. Нафақат Ўзбекистон, балки жаҳоннинг кўплаб мамлакатларига тегишли у. Амалиётда мавжуд қонунлар-у, қоғоздаги қоидалар ўртасидаги тафовут пайдо бўлганда коррупция юзага келади. Бўшлиқ қанчалар катта бўлса, коррупция ҳам шунчалик бўлади. Ўзбекистон коррупцияга қарши курашяпти.\nЯқиндагина давлатимиз раҳбарининг “Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида”ги фармони эълон қилинди. Ҳужжат билан 2019-2020 йилларда коррупцияга қарши курашиш давлат дастурини тасдиқлаш, коррупцияга қарши курашиш бўйича республика идоралараро комиссиясининг янгиланган таркибини тузиш белгиланган. Шунингдек, ҳудудларда халқ депутатлари Кенгашлари таркибида коррупцияга қарши курашиш комиссиялари ташкил этиш, улар жойларда ушбу соҳадаги ишларнинг ҳолатини комплекс ўрганиб бориши кўрсатилган. Умуман олганда дунёнинг бошқа минтақалари, мамлакатларида коррупция даражаси қандай? Ундан холи давлат борми ўзи ер юзида?\nTransparency International халқаро ташкилоти ҳар йили қатор тамойиллар асосида дунё мамлакатларининг коррупцияга қарши курашиш индексини тузади. Индексни тузишда давлат секторининг коррупциядан қанчалик холи экани инобатга олинади ва 0 дан 100 баллгача бўлган оралиқда баҳоланади.\n2018 йилда ушбу рейтингда Ўзбекистон 23 балл тўплади. 2017 йил билан қиёслаганда мазкур кўрсаткичнинг 1 баллга ортганига гувоҳ бўлиш мумкин. 1999 йилдан 2018 йилгача бўлган оралиқда юртимизда коррупция индекси 20,45 баллни ташкил этган. 2002 йилда эса рекорд даражадаги паст кўрсаткич кузатилган: 16 балл.\nҚозоғистон 100 баллдан 31 балл тўплади. 1999 йилдан 2018 йилгача бўлган оралиқдаги коррупцияга қарши кураш индекси 26,45 баллни ташкил этди.\nҚирғизистонда 29 балл. 1999 йилдан 2018 йилгача бўлган оралиқда Қирғизистонда коррупция индекси 23,41 баллни ташкил этган. Қайд этиш лозимки, бу сўнгги 19 йил ичида мамлакат қайд этган энг баланд кўрсаткичдир. Энг пасти 2008 йилда кузатилган (18 балл)\n2018 йилги натижаларга кўра, Россия 28 балл тўплаган. Коррупциянинг ўртача индекси 25,24га тенг.\nТожикистон 25 баллга, Туркманистон 20 баллга эгалик қиляпти.\nTransparency International ҳисоботига кўра коррупциядан холи “тоза” мамлакат бу – Дания. Бу ерда коррупция даражаси 1,75га тенг. Рўйхатга Сомали давлати якун ясаяпти. Мазкур мамлакатда 2005-2018 йиллар оралиғидаги коррупция даражаси 174,54ни ташкил этган.


Хитойга сўнгги йиллар ичидаги энг кучли "Меранти" тўфони яқинлашмоқда\n18:41 / 14.09.2016\nХитой қирғоқларига "Меранти" тўфони яқинлашаётгани боис мамлакатда хавфнинг қизил, яъни энг юқори даражаси эълон қилинди. Бу ҳақида ХХР давлат метеорологик хизмати хабар берди.\nМанбага кўра, Тайвань ороли яқинида 12 метрли тўлқинлар қайд этилган, циклон Хитойнинг шарқий қирғоғига тезкорлик билан яқинлашмоқда. Табиий офатнинг асосий зарби яқин кунлар ичида Фуцзянь, Чжэцзян ва Гуандун провинцияларига тўғри келиши кутилмоқда.\nЭкспертларнинг таъкидлашича, "Меранти" сўнгги йиллар ичида ХХРда рўй берган энг кучли тўфон бўлади. Юқорида номлари қайд этилган ҳудудда яшовчи аҳолига уйда қолиш тавсия этилди, портлар фақатгина денгиздан қайтаётган кемаларни қабул қилиш учунгина ишлайди, шунингдек 175 авиарейс бекор қилинган.